Blaze7451/Wiki-th-20250601 huggingface dataset:
เดอะ ไมเนอร์ ฟู้ด กรุ๊ป

บริษัท เดอะ ไมเนอร์ ฟู้ด กรุ๊ป จำกัด (มหาชน) (The Minor Food Group; ย่อ MFG) เป็นผู้ดำเนินธุรกิจแฟรนไชส์ซึ่งเปิดดำเนินการร้านอาหาร เดอะ พิซซ่า คอมปะนี, สเวนเซ่นส์, ซิซซ์เลอร์, แดรี่ ควีน, เบอร์เกอร์ คิง, เดอะ คอฟฟี่ คลับ และไทยเอ็กซ์เพรส โดย ณ สิ้นปี 2561 มีร้านอาหารทั้งหมดราว 1,500 ร้าน

**ประวัติ**
ไมเนอร์ ฟู้ดก่อตั้งขึ้นโดย วิลเลี่ยม เอ็ลล์วู๊ด ไฮเน็ค (บิล ไฮเน็ค) ในปี พ.ศ. 2523 ด้วยการเปิดตัวร้านพิซซ่าแห่งแรกของบริษัทในประเทศไทย
ในปี 2523 ไมเนอร์ ฟู้ดได้รับสิทธิบริหารจัดการแฟรนไชส์ร้านไอศกรีมชื่อดังอย่างสเวนเซ่นส์จากซาน ฟรานซิสโก โดยในปัจจุบันสเวนเซ่นส์มีสาขาในประเทศไทยถึง 330 สาขาด้วยกัน
ต่อมาในปี 2535 ไมเนอร์ ฟู้ดได้ก่อตั้งบริษัท ไมเนอร์ ชีส จำกัด และ บริษัท ไมเนอร์ แดรี่ จำกัด โดยมีวัตถุประสงค์เพื่อควบคุมต้นทุนการผลิต และคุณภาพวัตถุดิบหลักสำหรับร้านอาหารในเครือไมเนอร์ ฟู้ด อีกทั้งได้เปิดตัวซิซซ์เล่อร์ ร้านอาหารที่คัดสรรเมนูพร้อมเสิร์ฟ เนื้อย่างสไตล์ตะวันตก สาขาแรกที่ถนนทองหล่อ 
ในปี 2539 ไมเนอร์ ฟู้ดจึงได้เปิดตัว แดรี่ ควีน และต่อมาได้เปิดตัวเบอร์เกอร์ คิง แบรนด์เบอร์เกอร์เมื่อปี 2543
หลังจากนั้นในปี 2544 ไมเนอร์ ฟู้ดจึงได้เริ่มสร้างแบรนด์ของตัวเอง โดยเปิดตัวแบรนด์ เดอะ พิซซ่า คอมปะนี ต่อมาในปี 2551 ไมเนอร์ ฟู้ดได้ลงทุนเพิ่มเติมในแบรนด์ร้านอาหารต่างชาติ ซึ่งเป็นการลงทุนครั้งใหญ่ในแบรนด์ร้านอาหารระดับนานาชาติ เดอะ คอฟฟี่ คลับ ร้านกาแฟที่ใหญ่ที่สุดในออสเตรเลีย ด้วยจำนวนสาขากว่า 450 สาขาใน 10 ประเทศ และมีผู้บริโภคมากกว่า 40 ล้านคนในปัจจุบัน 
ในปี 2555 ไมเนอร์ ฟู้ดประสบความสำเร็จในการเปิดตัวธุรกิจร้านอาหารในประเทศจีน ด้วยการลงทุนในธุรกิจร้านอาหาร ริเวอร์ไซด์ แอนด์ คอร์ทยาร์ด แบรนด์ร้านอาหารจานปลาสไตล์เสฉวนบาร์บีคิว รสชาติแบบดั้งเดิม ผสมผสานเข้ากับวิธีการปรุงแบบสไตล์คันทรี่ ต่อมาในปี 2558 บริษัท ไมเนอร์ อินเตอร์เนชั่นแนล จำกัด (มหาชน) และบริษัท เอส แอนด์ พี ซินดิเคท จำกัด (มหาชน) ได้ลงนามข้อตกลงร่วมในการก่อตั้งบริษัทร่วมทุน Patara Fine Thai Cuisine (PFTC) ในสหราชอาณาจักร โดยจะถือหุ้นฝ่ายละ 50% โดยได้สิทธิ์ในสินทรัพย์ในการพัฒนาร้านอาหารไทย 2 ร้านคือ ภัทราและสุดา
ปี 2561 ไมเนอร์ ฟู้ดเข้าซื้อหุ้นกว่า 75% ในบริษัท Benihana Holdings จำกัด ซึ่งเปิดดำเนินการร้านอาหารเบนิฮานากว่า 20 สาขาใน 12 ประเทศทั่วยุโรป เอเชีย ตะวันออกกลาง และอเมริกาเหนือ 
ในปี 2562 ไมเนอร์ ฟู้ดเปิดตัวบริการเดลิเวอรี่ 1112 สำหรับแบรนด์ทั้ง 7 แบรนด์ภายใต้การดูแลของไมเนอร์ ฟู้ด ประเทศไทย ประกอบด้วยเดอะ พิซซ่า คอมปะนี, สเวนเซ่นส์, ซิซซ์เล่อร์, เบอร์เกอร์คิง, แดรี่ควีน, เดอะ คอฟฟี่ คลับ และไทยเอ็กซ์เพรส ผ่านทุกช่องทางการสื่อสาร ทั้งเว็บไซต์ แอปพลิเคชัน และโทรศัพท์สายด่วน

**ธุรกิจในเครือไมเนอร์ ฟู้ด**

**ธุรกิจร้านอาหาร**
 The Pizza Company- Swensen’s- Sizzler- Dairy Queen- Burger King- The Coffee Club- Reverside Grilled Fish- Basil- ThaiXpress- Benihana- Bonchon

**ธุรกิจอื่น ๆ**
 Minor Daily Limited (MDL)- Minor Cheese Limited (MCL)- SSP Thailand

**นโยบายสวัสดิภาพสัตว์**
หลังจากการเจรจากับซิเนอร์เจีย แอนิมอล องค์กรพิทักษ์สัตว์  เดอะ ไมเนอร์ ฟู้ด กรุ๊ป ผู้เป็นเจ้าของแฟรนไชส์แต่เพียงผู้เดียวของเบอร์เกอร์คิงในประเทศไทย ก็ได้ประกาศเจตนารมณ์ที่จะสั่งซื้อไข่ไก่จากฟาร์มปลอดกรงเท่านั้น (cage-free) ซึ่งจะมีผลบังคับใช้กับสาขาของเบอร์เกอร์คิงทุกแห่งในประเทศไทยรวมถึงสาขาที่จะเปิดในอนาคต และจะดำเนินการให้เสร็จสิ้นภายใน พ.ศ. 2570

**อ้างอิง**
หมวดหมู่:บริษัทอาหารของไทย
ความสัมพันธ์ไทย–นิวซีแลนด์

สถานเอกอัครราชทูตไทย ณ กรุงเวลลิงตัน
ความสัมพันธ์ไทย–นิวซีแลนด์ หมายถึงความสัมพันธ์ทวิภาคีระหว่างประเทศนิวซีแลนด์กับประเทศไทย โดยนิวซีแลนด์มีสถานเอกอัครราชทูตในกรุงเทพมหานคร ในขณะที่ประเทศไทยมีสถานเอกอัครราชทูตในเวลลิงตัน ทั้งสองประเทศเป็นสมาชิกของความร่วมมือทางเศรษฐกิจเอเชีย-แปซิฟิก

**การเปรียบเทียบ**

**ประวัติ**
ทั้งสองประเทศสร้างความสัมพันธ์ทางการทูตในปี พ.ศ. 2499
ทั้งสองประเทศฉลองครบรอบ 60 ปีความสัมพันธ์ทางการทูตในปี พ.ศ. 2559 มีคนไทย 10,000 คนที่อาศัยอยู่ในนิวซีแลนด์ และตำรวจไทยได้ทำงานอย่างใกล้ชิดกับตำรวจนิวซีแลนด์มานานกว่า 30 ปี
นอกจากนี้ ประเทศนิวซีแลนด์ได้ยกระดับความสัมพันธ์กับรัฐบาลทหารไทยในปี พ.ศ. 2559

**อ้างอิง**

ไทย
นิวซีแลนด์
กรุยแยร์

กรุยแยร์ (Gruyères) เป็นเมืองชนบทในรัฐฟรีบูร์ ประเทศสวิตเซอร์แลนด์ ตั้งอยู่ทางตะวันออกของนครโลซานไปราว 56 กิโลเมตร บริเวณแหล่งต้นน้ำของทะเลสาบกรุยแยร์ ของขึ้นชื่อของเมืองนี้คือเนยแข็งกรุยแยร์

**อ้างอิง**
หมวดหมู่:เมืองในประเทศสวิตเซอร์แลนด์
เจ้าหญิงลัลลา มัรยัม

เจ้าหญิงลัลลา มัรยัม (Princess Lalla Meryem of Morocco) ประสูติเมื่อวันที่ 26 สิงหาคม 2505 ณ กรุงโรม ประเทศอิตาลี เป็นพระราชธิดาพระองค์ใหญ่ใน สมเด็จพระราชาธิบดีฮะซันที่ 2 และ เจ้าหญิงลัลลา ลาติฟะฮ์ เป็นสมเด็จพระเชษฐภคินีใน สมเด็จพระราชาธิบดีมุฮัมมัดที่ 6 แห่งโมร็อกโก

**เสกสมรส**
เจ้าหญิงลัลลา มัรยัม ทรงเสกสมรสกับ ฟูอัด ไฟไล บุตรชายอดีตนายกรัฐมนตรีของโมร็อกโก เมื่อวันที่ 15 กันยายน 2527 ก่อนจะทรงหย่าในปี 2542 มีพระบุตร 2 คนคือ
#ลัลลา ซูไคนา ไฟไล
#มูลัย ไอดีส ไฟไล
เจ้าหญิงลัลลา มัรยัม ทรงปฎิบัติปฏิบัติพระกรณียกิจในด้านวัฒนธรรมและด้านสังคม โดยทรงเป็นประธานสมาคมยูนิเซฟและมูลนิธิฮัสซันที่ 2 ในปี 2544 พระองค์ได้รับการเสนอพระนามเป็นประธานทูตสันถวไมตรีองค์การยูเนสโก โดยทรงให้ความสำคัญเกี่ยวกับสตรีและเด็ก นอกจากนี้ยังทรงเป็นสมาชิกของคณะกรรมการกิตติมศักดิ์ของศูนย์ระหว่างประเทศเพื่อเด็กและเด็กที่ขาดประโยชน์ ตั้งแต่ 2546 ทรงเป็นประธานสหภาพแห่งชาติของผู้หญิงโมร็อกโก (UNFM)

**อ้างอิง**
หมวดหมู่:เจ้าหญิงโมร็อกโก
หมวดหมู่:บุคคลจากโรม
สัญญาไม่เต็มเวลา

สัญญาไม่เต็มเวลา เป็นการจ้างงานรูปแบบหนึ่งที่มีชั่วโมงทำงานต่อสัปดาห์น้อยกว่างานเต็มเวลา คนงานทำงานเป็นกะที่มักหมุนเวียนกัน จะถือว่าคนงานนั้น "ไม่เต็มเวลา" หากปกติทำงานน้อยกว่า 30 ชั่วโมงต่อสัปดาห์ ข้อมูลขององค์การระหว่างประเทศมีว่า จำนวนคนงานไม่เต็มเวลาเพิ่มขึ้นจากหนึ่งในสี่เป็นครึ่งหนึ่งใน 20 ปีล่าสุดในประเทศพัฒนาแล้ว ยกเว้นสหรัฐ มีหลายสาเหตุที่บุคคลทำงานไม่เต็มเวลา เช่น ประสงค์ทำงานเช่นนั้น ถูกนายจ้างลดชั่วโมงทำงานแล้วไม่สามารถหางานเต็มเวลาได้ พิธีสารองค์การแรงงานระหว่างประเทศที่ 175 กำหนดให้คนงานไม่เต็มเวลาได้รับปฏิบัติเหมือนกับคนงานเต็มเวลา

ในบางกรณี สภาพของงานเองอาจกำหนดให้จัดลูกจ้างเป็นคนงานไม่เต็มเวลา ตัวอย่างเช่น สวนสนุกบางแห่งปิดในฤดูหนาว และให้มีการบำรุงรักษาเครื่องเล่นบางอย่างและงานสำนักงาน ผลทำให้ลูกจ้างฝ่ายอื่นจัดเป็นคนงานไม่เต็มเวลาทั้งที่ถือว่าได้รับว่าจ้างทางเทคนิค

**อ้างอิง**
หมวดหมู่:การจำแนกประเภทการจ้างงาน
เจ้าหญิงลาละฮ์ อัสมาอ์

เจ้าหญิงลาละฮ์ อัสมาอ์ (Princess Lalla Asma of Morocco; الأميرة لالة أسماء; ประสูติเมื่อวันที่ 29 กันยายน 2508 ณ ราบัต ประเทศโมร็อกโก) เป็นพระราชธิดาพระองค์ที่ 3 และ 2 ใน สมเด็จพระราชาธิบดีฮะซันที่ 2 และ เจ้าหญิงลัลลา ลาติฟะฮ์ เป็นสมเด็จพระขนิษฐาใน สมเด็จพระราชาธิบดีมุฮัมมัดที่ 6 แห่งโมร็อกโก พระองค์ทรงศึกษาในโรงเรียนประจำในราบัต 

**เสกสมรส**
พระองค์ทรงเสกสมรสกับ คาลิด บูเชนฟอร์ฟ เมื่อวันที่ 5 พฤศจิกายน 2529 มีพระบุตร 2 คนคือ
#มูลัย ยาซิด บูเชนฟอร์ฟ
#ลัลลา นูไฮลา บูเชนฟอร์ฟ
เจ้าหญิงลัลลา อัสมา ทรงปฏิบัติพระกรณียกิจในเรื่องการคุ้มครองสัตว์สงวนในประเทศและต่างประเทศ และ มูลนิธิสำหรับเด็กพิการทางการได้ยิน

**อ้างอิง**

**แหล่งข้อมูลอื่น**
 "Lalla Asma"  by Fernando Orgamides, El País; retrieved 6 November 2010.
หมวดหมู่:เจ้าหญิงโมร็อกโก
หมวดหมู่:บุคคลจากราบัต
พระครูคณานัมสมณาจารย์ (องฮึง)

พระครูคณานัมสมณาจารย์ นามเดิม ทิก เจิน ฮึง (Thích Chân Hưng) หรือ องฮึง (Ông Hưng) เป็นพระภิกษุนิกายมหายาน เป็นเจ้าคณะใหญ่อนัมนิกายรูปแรก และเป็นอดีตเจ้าอาวาสวัดอุภัยราชบำรุง

**ประวัติ**
พระครูคณานัมสมณาจารย์ มีนามเดิมว่า องฮึง เป็นเจ้าอาวาสวัดญวนตลาดน้อย และเป็นพระผู้ใหญ่ในคณะสงฆ์ญวนชุดแรก ๆ ของสยาม ในรัชกาลที่ 3 ระหว่างที่พระบาทสมเด็จพระจอมเกล้าเจ้าอยู่หัวทรงพระผนวชอยู่ ทรงสนพระทัยในลัทธิประเพณีและการปฏิบัติของพระสงฆ์ฝ่ายมหายาน ซึ่งในขณะนั้นพระสงฆ์ฝ่ายมหายานมีแต่ฝ่ายอนัมนิกาย ยังไม่มีฝ่ายจีนนิกาย จึงโปรดให้นิมนต์องฮึงเจ้าอาวาสวัดญวนตลาดน้อยในขณะนั้นมาเข้าเฝ้า ทรงถูกพระราชอัธยาศัยเป็นอย่างดี เมื่อเสด็จขึ้นครองราชย์ ก็ทรงพระกรุณาโปรดเกล้าฯ ให้คณะสงฆ์ฝ่ายอนัมนิกายเข้ามาอยู่ในพระบรมราชูปถัมภ์ และได้โปรดเกล้าฯ พระราชทานสมณศักดิ์แด่องฮึงเป็นที่ พระครูคณานัมสมณาจารย์
เมื่อพระบาทสมเด็จพระจุลจอมเกล้าเจ้าอยู่หัวเสด็จขึ้นครองราชย์ ทรงปฏิสังขรณ์วัดญวนตลาดน้อยอีกครั้ง และได้พระราชทานนามใหม่ว่า วัดอุภัยราชบำรุง พร้อมทั้งโปรดฯ ให้พระครูคณานัมสมณาจารย์เป็นเจ้าคณะใหญ่อนัมนิกาย
พระครูคณานัมสมณาจารย์อาพาธด้วยโรคชรามาตั้งแต่พ.ศ. 2427 มรณภาพเมื่อวันที่ 13 กันยายน พ.ศ. 2428 อายุ 83 ปี

**อ้างอิง**
2428
หมวดหมู่:เจ้าอาวาส
หมวดหมู่:พระครูสัญญาบัตร
หมวดหมู่:เจ้าคณะใหญ่อนัมนิกาย
พระเจ้าราชวรวงศ์เธอ พระองค์เจ้าถนอม

พระเจ้าราชวรวงศ์เธอ พระองค์เจ้าถนอม (7 สิงหาคม พ.ศ. 2393 — 17 พฤศจิกายน พ.ศ. 2428) พระราชธิดาพระองค์ที่ 33 ในพระบาทสมเด็จพระปิ่นเกล้าเจ้าอยู่หัวประสูติแต่เจ้าจอมมารดาพัน

**พระประวัติ**
พระเจ้าราชวรวงศ์เธอ พระองค์เจ้าถนอม ประสูติเมื่อวันพุธที่ 7 สิงหาคม พ.ศ. 2393 เป็นพระราชธิดาในพระบาทสมเด็จพระปิ่นเกล้าเจ้าอยู่หัวประสูติแต่เจ้าจอมมารดาพัน ธิดาท้าวศรีสัตยานุรักษ์ (น้อย)
ต่อมาในสมัยรัชกาลที่ 5 พระเจ้าราชวรวงศ์เธอ พระองค์เจ้าถนอมทรงประชวรอหิวาตกโรค แพทย์ได้ประกอบพระโอสถถวาย พระอาการไม่ดีขึ้น แล้วจึงสิ้นพระชนม์เมื่อ 17 พฤศจิกายน พ.ศ. 2428 พระชันษา 35 ปี พระศพเชิญไปฝังไว้ริมพระอุโบสถ วัดสระเกศราชวรมหาวิหาร

**อ้างอิง**
หมวดหมู่:พระองค์เจ้า
หมวดหมู่:พระเจ้าราชวรวงศ์เธอ ชั้น 4
หมวดหมู่:พระราชธิดาในพระบาทสมเด็จพระปิ่นเกล้าเจ้าอยู่หัว
แนช

แนช อาจหมายถึง

**บุคคล**
 จอห์น แนช (1928–2015) นักคณิตศาสตร์ชาวอเมริกัน- เควิน แนช (1959–) นักมวยปล้ำอาชีพและนักแสดงชาวอเมริกัน- แนช (นักดนตรี) (1993–) ชื่อในวงการของการ์เรด ชาลส์ แนช นักร้องและนักแต่งเพลงชาวอเมริกัน

**ตัวละคร**
 แนช (สตรีทไฟท์เตอร์) ตัวละครจากเกมสตรีทไฟท์เตอร์

**คณิตศาสตร์**
 สมดุลแบบแนช แนวคิดในสาขาทฤษฎีเกม

**สถานที่**
 แนชวิลล์ เมืองหลวงของรัฐเทนเนสซี สหรัฐอเมริกา
พระเจ้าราชวรวงศ์เธอ พระองค์เจ้านันทวัน

นายพันตรี นาวาตรี พระเจ้าราชวรวงศ์เธอ พระองค์เจ้านันทวัน (25 ตุลาคม พ.ศ. 2396 — 2 เมษายน พ.ศ. 2435) เป็นพระราชโอรสในพระบาทสมเด็จพระปิ่นเกล้าเจ้าอยู่หัว ประสูติแต่เจ้าจอมมารดาหนู ทรงเป็นต้นสกุล "นันทวัน"

**พระประวัติ**
พระเจ้าราชวรวงศ์เธอ พระองค์เจ้านันทวันประสูติเมื่อวันอังคารที่ 25 ตุลาคม พ.ศ. 2396 เป็นพระราชโอรสในพระบาทสมเด็จพระปิ่นเกล้าเจ้าอยู่หัว ประสูติแต่เจ้าจอมมารดาหนู มีพระเชษฐาร่วมพระมารดา 1 พระองค์คือ พระเจ้าราชวรวงศ์เธอ กรมหมื่นบริรักษ์นรินทรฤทธิ์
ในรัชกาลที่ 5 ทรงรับราชการในกรมทหารรักษาพระองค์ มีพระยศเป็น นายพันตรี ต่อมาทรงประชวรเป็นอหิวาตกโรค สิ้นพระชนม์เมื่อวันที่ 2 เมษายน พ.ศ. 2434 พระชันษา 38 ปี พระราชทานเพลิงพระศพ ณ พระเมรุ วัดสระเกศราชวรมหาวิหาร วันที่ 30 มกราคม พ.ศ. 2435 

**พระโอรสและธิดา**
พระเจ้าราชวรวงศ์เธอ พระองค์เจ้านันทวัน ทรงเป็นต้นราชสกุลนันทวัน เสกสมรสกับหม่อมเชย นันทวัน ณ อยุธยา มีพระโอรสและพระธิดา ดังนี้ 
*หม่อมเจ้าขจรศุภสวัสดิ์ นันทวัน (ประสูติเมื่อวันที่ 15 พฤศจิกายน พ.ศ. 2423 สิ้นชีพิตักษัยเมื่อวันที่ 9 เมษายน พ.ศ. 2496 พระราชทานเพลิง ณ วัดมกุฎกษัตริยาราม) ทรงเสกสมรส 2 ครั้ง ในครั้งแรกสมรสกับหม่อมเกตุ นันทวัน ณ อยุธยา ธิดาพระประสิทธิ์ศักดิ์สมุทรเขต เจ้าเมืองสมุทรปราการ ต่อมาเมื่อหม่อมเกตุถึงแก่กรรมจึงทรงเสกสมรสใหม่กับหม่อมถนอม นันทวัน ณ อยุธยา และยังทรงมีหม่อมอีก 3 คน คือ 1.หม่อมล้วน นันทวัน ณ อยุธยา 2.หม่อมผิว นันทวัน ณ อยุธยา 3.หม่อมเพียร นันทวัน ณ อยุธยา ทรงมีโอรสและธิดา ดังนี้ 
** หม่อมราชวงศ์หญิงเกื้อกมล บุญนาค ประสูติแด่หม่อมเกตุ
** หม่อมราชวงศ์หญิงกอแก้ว นันทวัน ประสูติแด่หม่อมเกตุ 
** หม่อมราชวงศ์หญิงสุภาพัฒน์ นันทวัน ประสูติแด่หม่อมล้วน 
** หม่อมราชวงศ์หญิงนวลขจร นันทวัน ประสูติแด่หม่อมถนอม 
** หม่อมราชวงศ์หญิงนัดดา นันทวัน ประสูติแด่หม่อมถนอม 
** หม่อมราชวงศ์จันทมาศ นันทวัน ประสูติแด่หม่อมถนอม
** หม่อมราชวงศ์ศุภผล นันทวัน ประสูติแด่หม่อมผิว 
** หม่อมราชวงศ์อนันท์ นันทวัน ประสูติแด่หม่อมถนอม 
** หม่อมราชวงศ์นันทนา นันทวัน ประสูติแด่หม่อมถนอม 
** หม่อมราชวงศ์โกมุทสวัสดิ์ นันทวัน ประสูติแด่หม่อมถนอม (ในภายหลังเปลี่ยนนามเป็นหม่อมราชวงศ์วีระ นันทวัน) 
** หม่อมราชวงศ์สุขพันธ์ นันทวัน ประสูติแด่หม่อมเพียร 
** หม่อมราชวงศ์หญิงจันทรขจร นันทวัน ประสูติแด่หม่อมเพียร 
** หม่อมราชวงศ์พรสวัสดิ์ นันทวัน ประสูติแด่หม่อมเพียร 
*หม่อมเจ้าหญิงโอภาสจรัสพักตร์พิมล นันทวัน (ประสูติ 5 เมษายน พ.ศ. 2429 - สิ้นชีพิตักษัย 3 กรกฎาคม พ.ศ. 2497)
*หม่อมเจ้าภาคย์โสภณพูนพิพัฒน์ นันทวัน (ประสูติ พ.ศ. 2433 สิ้นชีพิตักษัยเมื่อวันที่ 23 เมษายน พ.ศ. 2441 พระราชทานเพลิง ณ วัดจักรวรรดิราชาวาส เมื่อวันที่ 4 เมษายน พ.ศ. 2447)

**พระยศทหาร**
 พ.ศ.2430 พันตรี- พ.ศ.2434 นาวาตรี

**เครื่องราชอิสริยาภรณ์**
(เดิมชื่อ มัณฑนาภรณ์)

**อ้างอิง**
หมวดหมู่:พระเจ้าราชวรวงศ์เธอ ชั้น 4
หมวดหมู่:พระองค์เจ้าชาย
หมวดหมู่:พระราชโอรสในพระบาทสมเด็จพระปิ่นเกล้าเจ้าอยู่หัว
หมวดหมู่:ทหารบกชาวไทย

หมวดหมู่:เสียชีวิตจากอหิวาตกโรค
วิกิพีเดีย:โครงการวิกิการเงินการธนาคารและการลงทุน

ยินดีต้อนรับผู้ใช้ทุกท่าน สู่โครงการวิกิการเงิน การธนาคาร และการลงทุน โครงการนี้มีวัตถุประสงค์เพื่อเป็นแหล่งความรู้ที่ถูกต้อง เป็นปัจจุบัน และเป็นประโยชน์ สำหรับผู้ที่สนใจในด้านการเงิน การธนาคาร และการลงทุน

**ภาพรวม**
การเงิน ตั้งอยู่บนแนวคิดพื้นฐานของวิชาเศรษฐศาสตร์ แต่จะเน้นถึงปรากฎการณ์ที่เกิดขึ้นจริงในสังคม โดยในโครงการนี้จะมีเนื้อหาครอบคลุมถึง- การเงินธุรกิจ เช่น การตัดสินใจผลิตสินค้าชนิดหนึ่งโดยคำนึงถึงความคุ้มค่าทางการเงิน เช่น การขยายธุรกิจ การเข้าหรือออกจากตลาด- การเงินการลงทุน เช่น การคาดการณ์ผลตอบแทนจากการลงทุน การคำนวณผลตอบแทนจากการลงทุนเมื่อมีภาษีเข้ามาเกี่ยวข้อง- การเงินส่วนบุคคล เช่น การประกันชีวิต 
โครงการนี้ยังมีเนื้อหาที่เกี่ยวข้องกับความเสี่ยงที่เกิดขึ้นจากการลงทุน การลงทุนเฉพาะทาง และบริษัทที่เกี่ยวข้องกับการลงทุน
โครงการวิกิการเงิน การธนาคาร และการลงทุน เป็นโครงการย่อย และเป็นโครงการพี่น้องของโครงการวิกิเศรษฐศาสตร์ เนื่องจากเป็นโครงการที่ใหญ่ ซับซ้อน และเป็นสิ่งสนับสนุนที่สำคัญต่อเศรษฐกิจโลกและสังคม

**วัตถุประสงค์และเป้าหมายของโครงการ**

**วัตถุประสงค์**
 สร้าง และปรับปรุงบทความที่เกี่ยวข้องกับการเงิน การธนาคาร และการลงทุน โดยอ้างอิงตามบทความในวิกิพีเดียภาษาอังกฤษ ตลาดหลักทรัพย์แห่งประเทศไทย สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) และแหล่งข้อมูล/เอกสารอื่นๆ- ปรับปรุงบทความสำหรับบทความที่มีอยู่แล้วให้ทันสมัย เช่น การปรับปรุงกฎเกณฑ์ต่างๆ ที่เกี่ยวข้องกับการซื้อขายหลักทรัพย์ จากตลาดหลักทรัพย์แห่งประเทศไทย และ/หรือ ก.ล.ต.- อธิบายความหมายของการลงทุนในสินทรัพย์ต่างๆ และความเสี่ยงที่เกิดขึ้น ให้ผู้ใช้ทั่วไปทราบ ก่อนตัดสินใจลงทุน

**เป้าหมาย**
 การใช้พื้นที่ในวิกิพีเดียภาษาไทยอธิบายความหมาย สูตรที่เกี่ยวข้อง รวมทั้งสร้างความเข้าใจแก่ผู้ใช้อื่นๆ ในด้านการเงิน การธนาคาร การลงทุน และความเสี่ยงจากการลงทุน อย่างละเอียด ถูกต้อง และเข้าใจง่าย- นำบทความที่พัฒนาจนสมบูรณ์แบบตามเกณฑ์บทความคัดสรร เข้าเสนอเป็นบทความคัดสรร

**การเข้าเป็นสมาชิก**
คุณสามารถเข้าร่วมโครงการวิกิการเงิน การธนาคาร และการลงทุน ได้โดย...
# ใส่แม่แบบ  User Wikiproject Finance & Investment ในหน้าผู้ใช้ของคุณ
# เพิ่มรายชื่อสมาชิก ที่นี่
หรืออาจเพิ่มแม่แบบต่อไปนี้ลงในหน้าผู้ใช้ของคุณ หากคุณมีคุณวุฒิตามในแม่แบบ- User degree/MBA สำหรับชาววิกิพีเดียที่จบปริญญาบริหารธุรกิจมหาบัณฑิต หรือเทียบเท่า- User CPA สำหรับชาววิกิพีเดียที่เป็นผู้สอบบัญชีรับอนุญาต- level=ระดับขั้นของหลักสูตร CFA ที่สอบได้สูงสุด สำหรับชาววิกิพีเดียที่สอบได้ตามหลักสูตร CFA โดยในตัวแปร Level ให้ใส่ระดับขั้นที่สอบได้สูงสุด (ระดับ 1 -3)- level=ระดับขั้นของหลักสูตร CISA ที่สอบได้สูงสุด สำหรับชาววิกิพีเดียที่สอบได้ตามหลักสูตร CISA ของตลาดหลักทรัพย์แห่งประเทศไทย โดยในตัวแปร Level ให้ใส่ระดับขั้นที่สอบได้สูงสุด (ระดับ 1 -3)

**แม่แบบที่ใช้**

**การจัดระดับบทความ**
ทุกคนสามารถจัดระดับบทความการเงิน การธนาคาร และการลงทุนได้ในหน้าอภิปรายของบทความนั้นๆ (ยกเว้นบทความระดับคัดสรร และบทความระดับคุณภาพ ซึ่งจะต้องผ่านการเสนอชื่อกับทางวิกิพีเดียก่อน) โดยจะแบ่งระดับของบทความดังนี้- ระดับคัดสรร สำหรับบทความระดับคัดสรร- ระดับคุณภาพ สำหรับบทความระดับคุณภาพ- ระดับดี สำหรับบทความระดับดี- ระดับพอใช้ สำหรับบทความระดับพอใช้- ระดับโครง สำหรับบทความระดับโครง- ระดับรายชื่อ สำหรับบทความระดับรายชื่อ หรือ บทความที่เป็นดัชนีรายชื่อ- ระดับหมวดหมู่ สำหรับบทความระดับหมวดหมู่ หรือ บทความที่เป็นหมวดหมู่
รายชื่อบทความ:

หมวดหมู่:โครงการวิกิ
แม่แบบ:ยูกิโอ เกมกลคนอัจฉริยะ

หมวดหมู่:กล่องนำทางอนิเมะและมังงะ
หมวดหมู่:แม่แบบโคนามิ
หมวดหมู่:ยูกิโอ เกมกลคนอัจฉริยะ
วิม โกก

วิลเลิม "วิม" โกก (Willem "Wim" Kok; 29 กันยายน ค.ศ. 1938 – 20 ตุลาคม ค.ศ. 2018) เป็นนักการเมืองชาวดัตช์ผู้ดำรงตำแหน่งนายกรัฐมนตรีเนเธอร์แลนด์ตั้งแต่วันที่ 22 สิงหาคม ค.ศ. 1994 ถึง 22 กรกฎาคม ค.ศ. 2002 เขาเป็นสมาชิกคนหนึ่งของพรรคแรงงาน

**อ้างอิง**
หมวดหมู่:บุคคลที่เกิดในปี พ.ศ. 2481
หมวดหมู่:บุคคลที่เสียชีวิตในปี พ.ศ. 2561
หมวดหมู่:นายกรัฐมนตรีเนเธอร์แลนด์
หมวดหมู่:บุคคลจากอัมสเตอร์ดัม
หมวดหมู่:บุคคลจากจังหวัดเซาท์ฮอลแลนด์
ฟิวเจอร์เบส

ฟิวเจอร์เบส (Future bass) เป็นแนวเพลงย่อยหรือหนึ่งในเทคนิคของดนตรีอิเล็กทรอนิกส์แดนซ์ที่มีความโดดเด่นด้านการปรับเสียงเบสด้วยเครื่องสังเคราะห์เสียง แนวเพลงนี้ก้าวสู่กระแสนิยมโดยศิลปินอย่าง พอร์เตอร์ รอบินสัน, ฟลูม, อาร์แอลไกรม์, ลิโด
และแคชเมียร์แคต และได้รับความนิยมในช่วงกลางคริสต์ทศวรรษ 2010 โดยศิลปินอย่าง เดอะเชนสโมเกอส์, ลุยส์เดอะไชลด์, มาร์ชแมลโล, มาร์ติน แกร์ริกซ์, มูรามาซา, บูมบอกซ์คาร์เทล และซานโฮโล

**อ้างอิง**
หมวดหมู่:ประเภทดนตรีอิเล็กทรอนิกส์
หมวดหมู่:ประเภทดนตรีอิเล็กทรอนิกส์แดนซ์
สถานีรถไฟนีงาตะ

สถานีรถไฟนีงาตะ (นีงาตะ-เอกิ) เป็นสถานีรถไฟในเขตชูโอ นครนีงาตะ จังหวัดนีงาตะ ประเทศญี่ปุ่น ดำเนินงานโดยบริษัทรถไฟญี่ปุ่นตะวันออก (JR ตะวันออก) เป็นหนึ่งในสถานีของรถไฟความเร็วสูงโจเอ็ตสึชิงกันเซ็งซึ่งเชื่อมต่อกับกรุงโตเกียว สถานีแห่งนี้ตั้งอยู่ใจกลางเมืองนีงาตะ ซึ่งเป็นเมืองบนชายฝั่งทะเลญี่ปุ่นที่ใหญ่ที่สุดในเกาะฮนชู

**ชานชาลา**

**แบบยกระดับ**

**แบบระดับดิน**

**อ้างอิง**
หมวดหมู่:สถานีรถไฟของบริษัทรถไฟญี่ปุ่นตะวันออก
หมวดหมู่:สถานีรถไฟในจังหวัดนีงาตะ
ฟูจิวาระ โนะ คาเนฟูซะ

ฟูจิวาระ โนะ คาเนฟูซะ
ฟูจิวาระ โนะ คาเนฟูซะ (Fujiwara no Kanefusa, 1153-30 มีนาคม 1217) เป็นบุตรชายคนที่สี่ของผู้สำเร็จราชการ ฟุจิวะระ โนะ ทะดะมิชิ และคากะลูกสาวของ ฟุจิวะระ โนะ นากามิตสึ พี่น้องของเขาคือ โมโตซาเนะ (ผู้สำเร็จราชการ), โมโตฟูซะ (ผู้สำเร็จราชการ), คาเนซาเนะ (ผู้สำเร็จราชการ) และจิเอ็ง เขาขาดความสามารถทางการเมืองแต่ในที่สุดเขาก็กลายเป็น ไดโจไดจิง หลังจากคาเนซาเนะพี่ชายของเขา
ยูกิโอ เกมกลคนอัจฉริยะ ศึกปริศนาด้านมืด

ยูกิโอ เกมกลคนอัจฉริยะ ศึกปริศนาด้านมืด (Yū☆Gi☆Ō Za Dākusaido Obu Dimenshonzu) เป็นภาพยนตร์อนิเมะประเภทดราม่าบันเทิงคดีวิทยาศาสตร์เหนือธรรมชาติจากประเทศญี่ปุ่นที่ออกฉายในปี พ.ศ. 2559 โดยเป็นส่วนหนึ่งของแฟรนไชส์ เกมกลคนอัจฉริยะ ที่ได้โครงเรื่องมาจากต้นฉบับเกมกลคนอัจฉริยะที่มีมุโต้ ยูกิและไคบะ เซโตะเป็นตัวละครหลัก เนื้อเรื่องจะตั้งอยู่ 6 เดือนหลังจากเหตุการณ์ของต้นฉบับเกมกลคนอัจฉริยะที่มาจากมังงะดังนั้นจะมีจุดที่แตกต่างกับอนิเมะ ในการเฉลิมฉลองครบรอบ 20 ปี ของแฟรนไชส์ทีวีโตเกียวได้เริ่มออกอากาศใหม่ยูกิโอ ดูเอลมอนสเตอร์ในฉบับดิจิทัลรีมาสเตอร์ของปี พ.ศ. 2543 ถึงปี พ.ศ. 2547 ในประเทศญี่ปุ่น 
ภาพยนตร์นี้ได้ออกฉายครั้งแรกในโรงภาพยนตร์ที่ประเทศญี่ปุ่นในวันที่ 23 เมษายน พ.ศ. 2559 ที่สหรัฐอเมริกาและแคนาดาในวันที่ 27 มกราคม พ.ศ. 2560 ที่ประเทศออสเตรเลียในวันที่ 2 กุมภาพันธ์ พ.ศ. 2560 และที่ประเทศไทยในวันที่ 20 เมษายน พ.ศ. 2560 นี้ถือเป็นครั้งที่สี่ของภาพยนตร์เกมกลคนอัจฉริยะที่ได้ออกฉายในโรงภาพยนตร์หลังจาก ยูกิโอ (พ.ศ. 2542), เกมกลคนอัจฉริยะ เดอะมูฟวี่ บทพีระมิดแห่งแสง, และยูกิโอ เกมกลคนอัจฉริยะ เดอะมูฟวี่ แมตช์มรณะข้ามเวลาพลิกอนาคต
ผู้สร้างเกมกลคนอัจฉริยะ คาซูกิ ทากาฮาชิ ได้ปล่อยมังงะที่มีตอนเดียวในชื่อว่า ทรานส์เซนด์ เกม บนโชเน็งจัมป์รายสัปดาห์ ซึ่งเป็นเรื่องราวอารัมภบทสองส่วนที่ตั้งอยู่ระหว่างตอนจบของมังงะ เกมกลคนอัจฉริยะ และจุดเริ่มต้นของ ศึกปริศนาด้านมืด ส่วนที่หนึ่งเผยแพร่ในฉบับที่ 19 เมื่อวันที่ 11 เมษายน พ.ศ. 2559 และส่วนที่สองเผยแพร่ในฉบับที่ 20 เมื่อวันที่ 18 เมษายน พ.ศ. 2559

**โครงเรื่อง**

**รายชื่อนักพากย์**

**การสร้าง**

**การออกฉาย**

**การตอบรับ**
ศึกปริศนาด้านมืด ได้ออกฉายในโรงภาพยนตร์ที่ประเทศญี่ปุ่นถึง 137 แห่งโดยมาแรงติดอันดับที่ 6 ของบอกซ์ออฟฟิศประเทศญี่ปุ่น และทำรายได้ถึง 133,010,600 เยน (ประมาณ 1,200,000 ดอลลาร์สหรัฐ) ในช่วงสุดสัปดาห์แรก ภาพยนตร์เรื่องนี้ทำรายได้มากกว่า 800,000,000 เยน (ประมาณ 7,500,000 ดอลลาร์สหรัฐ) หลังจากการฉายภาพยนตร์จบลง ในระหว่างการฉายภาพยนตร์ 4DX และ MX4D ได้ทำรายรวมทั้งหมดถึง 1,000,000,000 เยน (ประมาณ 9,000,000 ดอลลาร์สหรัฐ) ในสหราชอาณาจักรภาพยนตร์ทำรายได้รวมถึง 141,065 ดอลลาร์สหรัฐ ที่ประเทศออสเตรเลีย 157,175 ดอลลาร์สหรัฐ ที่ประเทศนิวซีแลนด์ 16,680 ดอลลาร์สหรัฐในช่วงสุดสัปดาห์แรก และที่สหรัฐอเมริกาทำรายได้รวมทั้งหมด 1,015,339 ดอลลาร์สหรัฐ

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ ญี่ปุ่น-  ยูกิโอ เกมกลคนอัจฉริยะ ศึกปริศนาด้านมืด date=2019-08-05  ที่เมเจอร์ ซีนีเพล็กซ์- 4273562
หมวดหมู่:ภาพยนตร์ญี่ปุ่น
หมวดหมู่:ภาพยนตร์อนิเมะที่ออกฉายในปี พ.ศ. 2559
หมวดหมู่:ยูกิโอ เกมกลคนอัจฉริยะ
หมวดหมู่:ภาพยนตร์อนิเมะที่ออกฉายในปี พ.ศ. 2559
หมวดหมู่:ภาพยนตร์อนิเมะที่สร้างจากมังงะ
หมวดหมู่:ภาพยนตร์อนิเมะที่มีผลต่อเนื้อเรื่องหลัก
ไอศกรีมทอด

ภาพ:Food-Fried-Ice-Cream.jpg|thumb|ไอศกรีมทอด ราดช็อกโกแลต
ไอศกรีมทอด (Fried ice cream) เป็นของหวานชนิดหนึ่ง ซึ่งทำจากแป้งยัดไส้ไอศกรีม แช่ให้เย็นจนไส้แข็ง,
แล้วนำไปลงทอดในน้ำมันจนผิวเหลืองกรอบ (แต่ภายในยังไม่ละลาย)
และมักราดด้วยนมข้นหวาน คาราเมล หรือช็อกโกแลต ก่อนรับประทาน,
ซึ่งในประเทศไทย จะสามารถหาซื้อไอศกรีมทอดได้ทั่วไปตามรถเข็นขายอาหาร
และก็มีทำจำหน่ายบ้างในร้านไอศกรีมบางแห่ง
ไอศกรีมที่เป็นไส้ในไอศกรีมทอดนั้น สามารถเป็นไอศกรีมรสใดก็ได้,
แต่จะต้องแช่เย็นอยู่ในอุณหภูมิที่ต่ำมาก (ต่ำกว่าอุณหภูมิปกติที่จำเป็นต้องใช้เพื่อแช่ไอศกรีมตัก)
และจะใช้เวลาทอดเพียงสั้นๆ ด้วยน้ำมันร้อนจัด
เพื่อให้แป้งที่ห่อไอศกรีมกรอบ โดยที่ไส้ไอศกรีมภายในไม่ละลาย
และจะต้องจัดใส่ถ้วยทันทีหลังจากสะเด็ดน้ำมันเป็นเวลาสั้นๆ
เพื่อให้ผิวนอกยังคงความกรอบ และไส้ไอศกรีมภายในยังคงรูปอยู่ ขณะรับประทาน
หมวดหมู่:ไอศกรีม
หมวดหมู่:ขนมของชาวจีน
ซอร์ซมิวสิก

ซอร์ซมิวสิก (쏘스뮤직; Source Music) เป็นบริษัทบันเทิงของเกาหลีใต้ที่ก่อตั้งในปี 2009 โดยโซ ซ็อง-จิน ในเดือนกรกฎาคม 2019 บริษัทถูกซื้อกิจการโดยไฮบ์คอร์ปอเรชัน ทำให้บริษัทเป็นส่วนหนึ่งของ "Hybe Labels"บริษัทบันเทิง บริษัทผลิตเพลง หรือค่ายเพลงที่ไฮบ์คอร์ปอเรชันเป็นเจ้าของ บางส่วนหรือส่วนใหญ่ยังคงดำเนินงานโดยอิสระ ปัจจุบันบริษัทเป็นผู้จัดการเกิร์ลกรุป Le Sserafim และอดีตของศิลปินเดี่ยวคัน มี-ย็อน กลุ่ม Glam และจีเฟรนด์

**ประวัติ**

**2009–2012**
ซอร์ซมิวสิกก่อตั้งเมื่อวันที่ 17 พฤศจิกายน 2009 ปี 2010 คัน มี-ย็อน ออกจำหน่ายดิจิทัลซิงเกิลแรกชื่อ "โกอิงเครซี" โดยลี จุน และ มีร์ จากเอ็มแบล็ก ปรากฏตัวในมิวสิกวิดีโอด้วย เพลงประสบความสำเร็จและขึ้นสู่อันดับ 11 บนแกออนชาร์ต

**2012–2015**
ในปี 2012 แกลมก่อตั้งขึ้น จากความร่วมมือระหว่างซอร์ซมิวสิกและบิกฮิตเอนเตอร์เทนเมนต์ และสมาชิกประกอบด้วย ดาฮี, ทรินิตี, ซินนี, มีโซ และ จีย็อน อย่างไรก็ตาม ทรินิตีลาออกก่อนเปิดตัวเนื่องด้วยเหตุผลส่วนตัว กลุ่มทำกิจกรรมจนถึงปี 2014 และยุบวงไปหลังจากที่ดาฮีถูกตัดสินให้จำคุกหนึ่งปี จากคดีขู่กรรโชกอี บย็อง-ฮ็อน ในเวลานั้นสัญญาของแกลมกับบิกฮิตเอนเตอร์เทนเมนต์สิ้นสุดลงพอดี สมาชิกที่เหลือไม่ต้องการต่ออายุสัญญาใหม่ ส่วนหนึ่งเป็นเพราะเรื่องอื้อฉาวของดาฮี

**2015–ปัจจุบัน**
ในปี 2015 จีเฟรนด์ก่อตั้งขึ้น สมาชิกประกอบด้วย โซวอน, เยริน, อึนฮา, ยูจู, ชินบี และออมจี พวกเธอเปิดตัวด้วยมินิอัลบั้ม  Season of Glass เมื่อวันที่ 15 มกราคม 2015
ในเดือนกรกฎาคม 2019 ไฮบ์คอร์ปอเรชัน (ชื่อเดิม บิกฮิตเอนเตอร์เทนเมนต์) เข้าซื้อบริษัทซอร์ซมิวสิก เปลี่ยนมาเป็นบริษัทย่อยของไฮบ์และยังคงให้อิสระด้านการจัดการและบริหาร

**ศิลปิ**

**ปิน**
 เอ็มไอ.โอ- คัน มี-ย็อน (2009–2014)- อีเด็น บีตซ์- 8Eight (2009–2014 ร่วมจัดการกับบิกฮิตมิวสิก)- Glam (2012–2015 ร่วมจัดการกับบิกฮิตมิวสิก)- จีเฟรนด์ (2015–2021)

**หมายเหตุ**

**อ้างอิง**

**แหล่งข้อมูลอื่น**
  ซอร์ซมิวสิก ที่เนเวอร์
หมวดหมู่:ค่ายเพลงเกาหลีใต้
หมวดหมู่:บริษัทการบันเทิงที่ก่อตั้งในปี พ.ศ. 2552
หมวดหมู่:ค่ายเพลงเคป็อป
หมวดหมู่:ค่ายเพลงที่ก่อตั้งในปี พ.ศ. 2552
หมวดหมู่:ไฮบ์คอร์ปอเรชัน
ชนชั้นปรสิต

ชนชั้นปรสิต (Gisaengchung คีแซ็งชุง) เป็นภาพยนตร์แนวระทึกขวัญและดรามาเกาหลีใต้ที่ออกฉายใน ค.ศ. 2019 กำกับโดย พง จุน-โฮ นำแสดงโดยซง คังโฮ, อี ซอนกยุน, โจ ยอจอง, ชเว อูชิก และพัก โซดัม ภาพยนตร์ได้รับคำวิจารณ์ในเชิงบวก จนได้รับรางวัลปาล์มทองคำในงานเทศกาลภาพยนตร์กาน 2019 เป็นภาพยนตร์เกาหลีเรื่องแรกที่ได้รับรางวัลนี้
ภาพยนตร์ได้รับการเสนอชื่อเข้าชิงรางวัลออสการ์ครั้งที่ 92 จำนวน 6 สาขา และได้รับรางวัลรวม 4 สาขา ได้แก่ ภาพยนตร์ยอดเยี่ยม, ผู้กำกับภาพยนตร์ยอดเยี่ยม ภาพยนตร์นานาชาติยอดเยี่ยม และบทภาพยนตร์ดั้งเดิมยอดเยี่ยม ถือเป็นภาพยนตร์เกาหลีใต้เรื่องแรกที่ได้รับรางวัลเหล่านี้ และเป็นภาพยนตร์ที่ไม่ได้ใช้ภาษาอังกฤษเป็นหลักเรื่องแรกที่ได้รับรางวัลออสการ์ สาขาภาพยนตร์ยอดเยี่ยม ภาพยนตร์ยังได้รับรางวัลลูกโลกทองคำสาขาภาพยนตร์ต่างประเทศยอดเยี่ยม และได้รับการเสนอชื่อเข้าชิง 4 รางวัลแบฟตา

**เนื้อเรื่อง**

**ตัวละครและนักแสดง**

**ครอบครัวของคิม กีแท็ก**
 ซง คังโฮ แสดงเป็น คิม กีแท็ก – หัวหน้าครอบครัว- จัง ฮเยจิน แสดงเป็น ชุงซุก – ภรรยาของกีแท็ก- ชเว อูชิก แสดงเป็น คิม กีอู – ลูกชายของกีแท็ก- พัก โซดัม แสดงเป็น คิม กีจอง – ลูกสาวของกีแท็ก

**ครอบครัวของหัวหน้าพัก**
 อี ซอนกยุน แสดงเป็น พัก ดงอิก – หัวหน้าครอบครัว- โจ ยอจอง แสดงเป็น ยอน-กโย – ภรรยาของดงอิก- จอง จีโซ แสดงเป็น พัก ดาฮเย – ลูกสาวของดงอิกและยอน-กโย- จอง ฮยอนจุน แสดงเป็น พัก ดาซง – ลูกชายของดงอิกและยอน-กโย

**อื่น ๆ**
 อี จองอึน แสดงเป็น กุก มุนกวัง – อดีตแม่บ้านของครอบครัวพัก- พัก มยองฮุน แสดงเป็น กึนเซ – สามีของมุนกวัง- พัก กึนรก แสดงเป็น คนขับรถยุน – อดีตคนขับรถของครอบครัวพัก- จอง อีซอ แสดงเป็น ผู้จัดการร้านพิซซ่า- พัก ซอจุน แสดงเป็น มินฮยอก – เพื่อนของกีอู (ปรากฏตัวพิเศษ)

**รางวัล**
ชนชั้นปรสิต ชนะรางวัลปาล์มทองคำในงานเทศกาลภาพยนตร์กาน 2019

**อ้างอิง**

**แหล่งข้อมูลอื่น**
 id=6751668-  ชนชั้นปรสิต ที่ฮันซีเนมา
หมวดหมู่:ภาพยนตร์ที่ออกฉายในปี พ.ศ. 2562
หมวดหมู่:ภาพยนตร์เกาหลีใต้
หมวดหมู่:ภาพยนตร์ภาษาเกาหลี
หมวดหมู่:ภาพยนตร์ยอดเยี่ยม รางวัลปาล์มทองคำ
หมวดหมู่:ภาพยนตร์ยอดเยี่ยม รางวัลออสการ์
เกร์นิกา (ปิกาโซ)

เกร์นิกา (Guernica) เป็นภาพวาดสีน้ำมันบนผ้าใบที่วาดโดยปาโบล ปิกาโซ ศิลปินชาวสเปนในปี ค.ศ. 1937 ภาพมีขนาด 3.49 × 7.76 เมตร แสดงถึงชิ้นส่วนมนุษย์และสัตว์ท่ามกลางความสับสนวุ่นวาย ปัจจุบัน เกร์นิกา ถูกจัดแสดงที่พิพิธภัณฑ์สมเด็จพระราชินีโซฟีอาในกรุงมาดริด
ในปี ค.ศ. 1937 ระหว่างสงครามกลางเมืองสเปน ปิกาโซได้รับมอบหมายจากรัฐบาลสาธารณรัฐสเปนที่ 2 ให้วาดภาพจิตรกรรมฝาผนังเพื่อใช้แสดงในงานนิทรรศการโลกที่กรุงปารีส แต่หลังทราบข่าวการทิ้งระเบิดที่เกร์นิกาที่ทำให้มีประชาชนเสียชีวิตจำนวนมาก ปิกาโซก็ได้ความคิดในการวาดภาพที่สะท้อนถึงความโหดร้ายของสงคราม ปิกาโซใช้เวลาวาด 35 วัน หลังจากนั้นภาพได้ถูกนำไปจัดแสดงทั่วยุโรปและอเมริกา ในปี ค.ศ. 1968 ฟรันซิสโก ฟรังโก ผู้นำเผด็จการของสเปนสนใจที่จะนำ เกร์นิกา มาจัดแสดงที่สเปน แต่ปิกาโซปฏิเสธและกล่าวว่าภาพนี้จะไม่ถูกจัดแสดงในสเปนจนกว่าสเปนจะมี “เสรีภาพและประชาธิปไตย” เกิดขึ้น หลังปิกาโซและฟรังโกเสียชีวิต สเปนปกครองด้วยระบอบราชาธิปไตยภายใต้รัฐธรรมนูญ พิพิธภัณฑ์ศิลปะสมัยใหม่ที่นครนิวยอร์กที่เก็บรักษาภาพนี้ไว้จึงส่งคืนให้สเปนในปี ค.ศ. 1981
เกร์นิกา เป็นหนึ่งในผลงานของปิกาโซที่เป็นที่รู้จักดีที่สุด มีการตีความภาพนี้อย่างหลากหลาย หนึ่งในการตีความถึงสัตว์ในภาพคือ กระทิงสื่อถึงความโหดร้ายของสงคราม ส่วนม้าสื่อถึงความทุกข์ทรมานของผู้คน เบฟเวอร์ลี เรย์ นักวิชาการกล่าวว่า “ปิกาโซใช้สีดำ ขาว เทาเพื่อสื่อถึงความเจ็บปวดและความวุ่นวาย เปลวไฟในภาพไม่ใช่แค่สื่อถึงการทำลายเกร์นิกา แต่ยังสื่อถึงพลังทำลายล้างของสงคราม” ในขณะที่อาเลฆันโดร เอสกาโลนากล่าวว่า “สีดำ ขาวและเทาทำให้ผู้ชมรู้สึกประหวั่นพรั่นพรึง ความวุ่นวายที่เกิดขึ้นในระยะประชิดทำให้รู้สึกอึดอัดและไม่มีทางหนี” ด้านนักวิจารณ์ส่วนใหญ่ให้ความเห็นว่า เกร์นิกา เป็นภาพวาดที่สื่อถึงความโหดร้ายของสงครามได้ทรงพลังที่สุด และสารจากภาพยังเป็นสากลและไร้กาลเวลา

**อ้างอิง**
หมวดหมู่:ผลงานในปี พ.ศ. 2480
หมวดหมู่:จิตรกรรมสีน้ำมัน
หมวดหมู่:จิตรกรรมลัทธิบาศกนิยม
หมวดหมู่:จิตรกรรมในคริสต์ทศวรรษ 1930
เจ้าชายมูลัย อิสมาอิล

เจ้าชายมูลัย อิสมาอิล (Prince Moulay Ismail of Morocco) ประสูติเมื่อวันที่ 7 พฤษภาคม 2524 ณ เบรุต เป็นพระโอรสพระองค์เล็กใน เจ้าชายมูลัย อับดัลลาห์ กับ เจ้าหญิงลัลลา ลาเมีย เป็นพระราชนัดดาใน สมเด็จพระราชาธิบดีโมฮัมเหม็ดที่ 5 แห่งโมร็อกโก เป็นพระราชภาติยะใน สมเด็จพระราชาธิบดีฮะซันที่ 2 แห่งโมร็อกโก เป็นพระญาติชั้นที่ 1 ใน สมเด็จพระราชาธิบดีโมฮัมเหม็ดที่ 6 รัชกาลปัจจุบัน ปัจจุบันทรงอยู่ในลำดับที่ 5 ในการสืบราชบัลลังก์โมร็อกโก พระมารดาของพระองค์เป็นธิดาของ ราอัด อัล ชอห์น นายกรัฐมนตรีคนแรกของเลบานอน

**เสกสมรส**
พระองค์ทรงเสกสมรสกับ อนิซาห์ เลมูไน เมื่อวันที่ 25 กันยายน 2552 มีพระบุตรดังนี้
#มูลัย อุบดัลลาห์
#ลัลลา อิชฮา
#ลัลลา ฮัลลา
#ลัลลา อซินา
เจ้าชายมูลัย อิสมาอิล ทรงงานในธุรกิจเกี่ยวกับคอมพิวเตอร์โดยชื่อว่า เทโอรา โดยมีหุ้นในพระองค์ 35% และยังทรงงานในบริษัท เกียมอเตอร์ คอร์ปอเรชั่น ของโมร็อกโก และยังมีแฟรนไชส์ร้านอาหารในอาหรับ หลายที่ ในขณะที่งานในพระราชวงศฺ์ ทรงเป็นองค์ประธานในมูลนิธิคนจนของประเทศ

**อ้างอิง**
หมวดหมู่:เจ้าชายโมร็อกโก
หมวดหมู่:บุคคลจากเบรุต
เหรัมพะ

พระเหรัมภะคณปติ
พระเหรัมภะ (हेरम्ब, Heraṃba) หรือ เหรัมภะ คณปติ (Heraṃba-gaṇapati) เป็นรูปแบบหนึ่งของพระคเณศ (คณปติ) ปางเหรัมภะนี้ได้รับความนิยมมากในเนปาลเป็นพิเศษ และเป็นหนึ่งในปางที่ได้รับความนิยมสูงสุดในพระพิฆเนศ 32 ปาง พระเหรัมภะมีพระลักษณะคือ เศียรเป็นช้าง 5 เศียร สี่เศียรหันไปในทิศทางต่าง ๆ และอีกเศียรอยู่ด้านบน ประทับบนพระวาหนะ (พาหนะ) คือสิงโตที่ดูน่าเกรงขาม ตำนานเล่าว่าทรงได้รับสิงโตนี้จากพระมารดาคือพระปารวตี อย่างไรก็ตาม มีบ้างที่อาจพบหนูซึ่งเป็นพระวาหนะโดยทั่วไปของพระองค์ประกอบด้วย
พระเหรัมภะทรงมีสิบพระกร ซึ่งถือวัตถุต่าง ๆ คือ ปาศา (บ่วง), ทันตะ (งาที่หัก), อักศมล (สร้อยประกำ), ปราศุ (ขวานทำศึก), มุทกรสามหัว (ค้อนสามหัว) และ ขนมโมทกะ พระกรที่เหลืออีกสองพระกรทรงทำมุทราได้แก่ วรทมุทรา และ อภัยมุทรา ในบางรูปแบบอาจทรงถืออันกุศ (ประตักช้าง) หรือแม้แต่ผลไม้และมาลัยต่าง ๆ

**อ้างอิง**
หมวดหมู่:พระพิฆเนศ
ซาราห์ เซอิด

เจ้าหญิงซาราห์ เซอิดแห่งอิรัก (พระนามเดิม: ซาราห์ แอนโทเนีย บัตเลอร์; Sarah Zeid of Iraq) ประสูติเมื่อวันที่ 1 สิงหาคม 2515 ณ รัฐเท็กซัส เป็นธิดาของ กอล์ฟฟรีด ฟิลิป บัตเลอร์ กับ จีนส์ แฮมิลตัน พระบิดาของพระองค์เป็นนักธรณีวิทยาปิโตรเลียม และที่ปรึกษาบริษัทน้ำมันระหว่างประเทศ ทรงสำเร็จการศึกษาในมหาวิทยาลัยลอนดอน 

**เสกสมรส**
ซาราห์ แอนโทเนีย บัตเลอร์ ทรงเสกสมรสกับ เจ้าชายเซอิด บิน ราอัดแห่งอิรัก เมื่อวันที่ 5 กรกฎาคม 2543 รับพระราขทานพระอิสริยยศ มกุฎราชกุมารีแห่งอิรัก เจ้าหญิงแห่งจอร์แดน เนื่องจากราชวงศ์อิรักสืบเชื้อสายมาจากราชวงศ์จอร์แดน ทำให้ทรงเป็นสมาชิกพระราชวงศ์จอร์แดน ซึ่งราชสำนักรับรองพระสถานะพระราชวงศ์อิรักเป็นส่วนหนึ่งของราชวงศ์จอร์แดนเช่นกัน  มีพระบุตรดังนี้
#เจ้าชายราอัด 
#เจ้าหญิงฮาลา
#เจ้าหญิงอิซไซ
พระกรณียากิจของพระองค์คือ ทรงมีบทบาทสำคัญในด้านสิทธิมนุษชยชน โดยทรงงานในทบวงการรักษาสันติภาพแห่งสหประชาชาติ และสำนักงานข้าหลวงใหญ่ผู้ลี้ภัยแห่งสหประชาชาติ

**อ้างอิง**
หมวดหมู่:บุคคลจากรัฐเท็กซัส
หมวดหมู่:เจ้าหญิงจอร์แดน
หมวดหมู่:ราชวงศ์ฮัชไมต์
หมวดหมู่:เจ้าหญิงอิรัก
คเณศชยันตี

คเณศชยันตี (วันเกิดพระคเณศ) หรือ Magha shukla chaturthi, ติลกุนท์จตุรถี, วรัทจตุรถี เป็นเทศกาลหนึ่งในศาสนาฮินดู ซึ่งเฉลิมฉลองวันประสูติของพระพิฆเนศ นิยมฉลองกันมากเป็นพิเศษในรัฐมหาราษฏระ ถึงแม้คเณศชยันตี และ คเณศจตุรถี ซึ่งได้รับความนิยมเฉลิมฉลองทั่วไปนั้นจะแตกต่างกัน แต่ก็มีบางความเชื่อที่ยกย่องให้วันคเณศจตุรถีเป็นการเฉลิมฉลองวันประสูติของพระคเณศด้วยในรัฐอุตตรประเทศเรียกว่าเทศกาล “ติโลเชาฐ์” หรือ “สากัตเชาฐ์” และในมหาราษฏระก็มีบ้างที่เรียกว่า “ติลกุนท์จตุรถี”

**อ้างอิง**
หมวดหมู่:พระพิฆเนศ
หมวดหมู่:วันสำคัญทางศาสนาฮินดู
หมวดหมู่:เทศกาลในประเทศอินเดีย
หมวดหมู่:วันสำคัญในเดือนมกราคม
หมวดหมู่:วันสำคัญในเดือนกุมภาพันธ์
ทุรคาบูชา

ทุรคาบูชา (দুর্গাপূজা, দুৰ্গা পূজা, ଦୁର୍ଗା ପୂଜା) เป็นเทศกาลในศาสนาฮินดูที่บูชาพระทุรคาp=208 เป็นที่นิยมฉลองกันมากเป็นพิเศษในรัฐเบงกอลตะวันตก, รัฐอัสสัม, รัฐตรีปุระ และ รัฐโอฑิศา รวมถึงบังกลาเทศ และ เนปาล เทศกาลนี้ตรงกับเดือน “อัศวิน” ตามปฏิทินฮินดู (ราวกันยายน - ตุลาคม)pp=106-108 เฉลิมฉลองหลายวัน มีการตกแต่งศาสนสถานและเวทีต่าง ๆ อย่างอลังการ (ปันทัล) การขับร้องบทสวดบูชา การแสดงและนาฏศิลป์ และขบวนแห่p=208pp=82-83 เทศกาลนี้ถือเป็นเทศกาลหลักใหญ่หนึ่งในลัทธิศักติของศาสนาฮินดูpp=172-174pp=7-8
ทุรคาบูชานั้นเฉลิมฉลองชัยชนะของพระนางในศึกระหว่างพระทุรคา และ ปีศาจควาย มหิงษาสูรp=288 จึงเป็นนัยสื่อถึงการเฉลิมฉลองของความดีที่ชนะความชั่ว แต่กระนั้นก็เฉลิมฉลองเทศกาลเก็บเกี่ยวในฐานะของเทวีแห่งพลังมารดาอันสรรสร้างสรรพสิ่ง และชีวิตในจักรวาลpp=111-112

**หมายเหตุ**

**อ้างอิง**

**บรรณานุกรม**
 isbn=978-0-415-53073-6- url-status=live - url-status=live - url-status=live - url-status=live - url-status=live - url-status=live - url-status=live - url-status=live - url-status=live - url-status=live - url-status=live - url-status=live - url-status=live - url-status=live - url-status=live - isbn=978-0-87779-044-0 - url-status=live - url-status=live - isbn=978-1-902210-43-8 - url-status=live - url-status=live - url-status=live - url-status=live - url-status=live - isbn=978-0-8147-3619-7- url-status=live - url-status=live - url-status=live - url-status=live - isbn=978-0-520-90883-3 - url-status=live - isbn=978-0-8239-3179-8 - url-status=live - url-status=live - url-status=live - url-status=live - isbn=978-0-231-12919-0- url-status=live - url-status=live - url-status=live - url-status=live - url-status=live - url-status=live - url-status=live - isbn=978-3447025225- Sen Ramprasad (1720–1781). Grace and Mercy in Her Wild Hair: Selected Poems to the Mother Goddess. Hohm Press. 0-934252-94-7.- url-status=live - url-status=live - url-status=live- url-status=live
หมวดหมู่:วันสำคัญทางศาสนาฮินดู
หมวดหมู่:ลัทธิศักติ
หมวดหมู่:เทศกาลในประเทศอินเดีย
หมวดหมู่:วันสำคัญในเดือนกันยายน
หมวดหมู่:วันสำคัญในเดือนตุลาคม
มาจดา ราอัด

เจ้าหญิงมาจญ์ดะฮ์ เราะอัด (ماجدة رعد) พระนามเดิม มาร์กาเรธา อิงกา เอลิซาเบธ ลินด์ (Margaretha Inga Elisabeth Lind; 5 กันยายน 2485 – 3 มกราคม 2568) เป็นธิดาของ สเวน กุสตาฟ ลินด์ และ คาริน โกลด์วอลล์ พระมารดาของพระองค์สืบเชื้อสายมาจาก พระเจ้าคาร์ลที่ 11 แห่งสวีเดน ผ่านทางราชวงศ์วาซา

**เสกสมรส**
มาร์กาเรธา อิงกา เอลิซาเบธ ลินด์ เข้าพิธีเสกสมรสกับ ราอัด บิน เซอิด เมื่อวันที่ 30 มิถุนายน 2506 งานเสกสมรสจัดขึ้นที่ อัมมาน รับพระราชทานพระอิสริยยศ เจ้าหญิงแห่งจอร์แดน มกุฎราชกุมารีแห่งอิรัก มีพระบุตรดังนี้
#เซอิด บิน ราอัด
#มิเรด บิน ราอัด
#ฟิราส บิน ราอัด
#ไฟซัล บิน ราอัด
#นิสซา บินด์ ราอัด
ในปี 2513 พระสวามีของพระองค์ได้เป็นหัวหน้าราชวงศ์อิรัก และมีพระราชอิสริยยศไม่เป็นทางการคือ สมเด็จพระราชาธิบดีแห่งอิรัก พระองค์จึงมีพระราชอิสริยยศที่ สมเด็จพระราชินีแห่งอิรัก แต่พระราชอิสริยยศทั้ง 2 พระองค์เป็นเพียงการถวายพระเกียรติเท่านั้น พระอิสริยยศที่ทรงเป็นที่ยอมรับคือ เจ้าชาย/เจ้าหญิงแห่งจอร์แดน

**การงาน**
พระองค์ทรงงานในหลายเรื่องในฐานะพระราชวงศ์ชั้นสูงของทั้งอิรักและจอร์แดน โดยทรงดำรงตำแหน่งประธานของคณะกิจกรรมบำบัดและทำงานให้กับการดูแลผู้ป่วยทางระบบประสาท ในปี 2529-2539 ทั้งยังทรงทำหน้าที่เป็นประธานของสุภาพสตรีสแกนดิเนเวียแห่งอัมมาน ตั้งแต่ปี 2528-2530 ในเดือนธันวาคม 2554 พระองค์และพระสวามี ทรงเป็นผู้อุปถัมภ์สถานเอกอัครราชทูตยูเครนประจำจอร์แดนในงานการกุศลประจำปี คริสต์มาส มาซาซา และในปี 2558 ทรงดำรงตำแหน่งเป็นหัวหน้าแม่บ้านแห่งสแกนดิเนเวีย โดยทรงได้รับความไว้วางพระราชหฤทัยจากพระมหากษัตริย์ของ 3 ประเทศคือ
*สมเด็จพระเจ้าเฟรเดอริกที่ 10 พระเจ้าแผ่นดินเดนมาร์ก
*สมเด็จพระเจ้าคาร์ลที่ 16 พระเจ้าแผ่นดินสวีเดน
*สมเด็จพระเจ้าฮารัลด์ที่ 5 พระเจ้าแผ่นดินนอร์เวย์
เจ้าหญิงมาจดา ราอัดแห่งจอร์แดน สิ้นพระชนม์เมื่อวันที่ 3 มกราคม พ.ศ. 2568 สิริพระชันษา 82 ปี

**อ้างอิง**
2568
หมวดหมู่:ชาวสวีเดน
หมวดหมู่:เจ้าหญิงจอร์แดน
หมวดหมู่:เจ้าหญิงอิรัก
หมวดหมู่:ราชวงศ์ฮัชไมต์
หมวดหมู่:สมเด็จพระราชินี
ปัญญา กฤษเจริญ

พระคุณเจ้ายอห์น บอสโก ปัญญา กฤษเจริญ เป็นบาทหลวงชาวจังหวัดราชบุรี ดำรงตำแหน่งมุขนายกองค์ที่ 6 แห่งเขตมิสซังราชบุรี ได้รับแต่งตั้งเมื่อวันที่ 28 มีนาคม ค.ศ.2005 ได้รับการอภิเษกโดยพระคาร์ดินัลไมเกิ้ล มีชัย กิจบุญชู อัครมุขนายกแห่งเขตมิสซังกรุงเทพฯ ณ โรงเรียนดรุณาราชบุรี จ.ราชบุรี ในวันที่ 28 พฤษภาคม ค.ศ.2005 

**ประวัติการศึกษา**

**ระดับประถมต้น / มัธยม**
 โรงเรียนดรุณาราชบุรี

**ระดับอุดมศึกษา**
 ค.ศ.1968 - 1970 สาขาปรัชญาศาสตร์ ณ เซมินารี Poonamallee, Madras- ค.ศ.1973 - 1975 สาขาเทวศาสตร์ ณ วิทยาลัยกลาง ปีนัง

**ประวัติการทำงาน**
 22 พฤษภาคม ค.ศ.1976 รับศีลอนุกรมเป็นบาทหลวงโดยพระคุณเจ้ายอแซฟ เอก ทับปิง มุขนายกองค์ที่ 4 แห่งเขตมิสซังราชบุรี- 18 มีนาคม ค.ศ.2005 - 13 มิถุนายน ค.ศ.2023 มุขนายกเขตมิสซังราชบุรี

**งานอภิบาลประจำโบสถ์คาทอลิก**
 ค.ศ. 1976-1981 ผู้ช่วยอธิการโบสถ์นักบุญอันตน โคกมดตะนอย- ค.ศ. 1981-1986 อธิการโบสถ์นักบุญยาโกเบ แม่กลอง- ค.ศ. 2003-2004 อธิการโบสถ์วัดนักบุญอังเยลา ซอนต้า

**งานโรงเรียน**
 ค.ศ. 1986-1990 อธิการโรงเรียนดรุณาราชบุรี- ค.ศ. 1990-1991 ศึกษาต่อประเทศฟิลิปปินส์- ค.ศ. 1991-1994 อธิการโรงเรียนดรุณาราชบุรี และ อธิการโรงเรียนดรุณาราชบุรีโปลีเทคนิค- ค.ศ. 1994-1996 ศึกษาต่อประเทศสหรัฐอเมริกา- ค.ศ. 1996-1999 อธิการเซมินารีแม่พระนิรมล ราชบุรี- ค.ศ. 1999-2000 อธิการโรงเรียนดรุณาราชบุรี และ อธิการโรงเรียนดรุณาราชบุรีพณิชยการ- ค.ศ. 2000-2001 อธิการโรงเรียนดรุณาราชบุรี, อธิการโรงเรียนดรุณาราชบุรีพณิชยการ และ อธิการโรงเรียนดรุณาราชบุรีโปลีเทคนิค

**งานระดับเขตมุขมณฑล**
 ค.ศ. 2001-2003 ผู้อำนวยการหน่วยงานประกาศพระวรสาร และ ดูแลอาคารมารดาราชินีแห่งอัครสาวก- ค.ศ. 2003-2004 ผู้อำนวยการคณะกรรมาธิการฝ่ายงานธรรมทูต, ประธานกรรมการหน่วยงานประกาศพระวรสาร และ ประธานกรรมการเพื่อสุขภาพอนามัย

**มุขนายกเขตมิสซังราชบุรี**
พิธีอภิเษกมุขนายก พระคุณเจ้ายอห์น บอสโก ปัญญา กฤษเจริญ โดยพระคาร์ดินัลไมเกิ้ล มีชัย กิจบุญชู ร่วมกับพระคุณเจ้าลอเรนซ์ เทียนชัย สมานจิต และอาร์ชบิชอปซัลวาตอเร เปนนักคีโอ
วันศุกร์ที่ 18 มีนาคม ค.ศ. 2005 ในโอกาสปิดการเข้าเงียบประจำปีของบาทหลวงเขตมิสซังราชบุรี ณ โบสถ์น้อย อาคารราชินีแห่งอัครสาวก สำนักมิสซังราชบุรี  ขณะนั้นพระคุณเจ้าลอเรนซ์ เทียนชัย สมานจิต (ปฏิบัติหน้าที่ผู้แทนพระสันตะปาปาเขตมิสซังราชบุรี) เป็นผู้ประกาศสารแต่งตั้งจากสมเด็จพระสันตะปาปาจอห์น ปอลที่ 2 นับเป็นมุขนายกองค์ที่ 6 ของเขตมิสซังราชบุรี
ในวันที่ 28 พฤษภาคม ค.ศ. 2005 ณ โรงเรียนดรุณาราชบุรี จ.ราชบุรี พระคุณเจ้ายอห์น บอสโก ปัญญา กฤษเจริญ ได้เข้ารับพิธีอภิเษกเป็นมุขนายก โดยพระคาร์ดินัลไมเกิ้ล มีชัย กิจบุญชู ร่วมกับพระคุณเจ้าลอเรนซ์ เทียนชัย สมานจิต และอาร์ชบิชอป ซัลวาตอเร เปนนักคีโอ
วันที่ 13 มิถุนายน ค.ศ.2023 สมเด็จพระสันตะปาปาฟรานซิสทรงอนุมัติการลาออกจากตำแหน่งประมุขเขตมิสซังราชบุรี เนื่องด้วยปัญหาสุขภาพ 
วันที่ 6 มกราคม ค.ศ.2025 เวลา 07:17 น. พระคุณเจ้ายอห์น บอสโก ปัญญา กฤษเจริญ มรณภาพอย่างสงบ ณ โรงพยาบาลเซนต์หลุยส์ แขวงยานนาวา เขตสาทร กรุงเทพมหานคร สิริอายุ 75 ปี

**อ้างอิง**

**แหล่งข้อมูลอื่น**
  สังฆมณฑลราชบุรี-  หอจดหมายเหตุอัครสังฆมณฑลกรุงเทพฯ date=2020-05-25 -  ลำดับขั้นของสังฆมณฑลในประเทศไทย
หมวดหมู่:มุขนายกมิสซังโรมันคาทอลิกราชบุรี
หมวดหมู่:บุคคลจากจังหวัดราชบุรี
เสโต มัจฉินทรนาถ

เสโต มัจฉินทรนาถ (सेतो मच्छिन्द्रनाथ) หรือ มัจฉินทรนาถขาว เป็นเทพในคติฮินดู-พุทธในกรุงกาฐมาณฑุ ประเทศเนปาล ถูกประดิษฐานภายในวัดชนพหา (บ้างเรียกมัจฉินทรนาถพหา) ย่านอินทรโจกใจกลางกรุงกาฐมาณฑุซึ่งก่อสร้างช่วงคริสต์ศตวรรษที่ 10 ทั้งนี้เสโต มัจฉินทรนาถถือเป็นพระโพธิสัตว์อวโลกิเตศวรรูปแบบหนึ่ง
ทุกปีจะมีเทศกาลเสโต มัจฉินทรนาถโก รถยาตรา จะมีการนำรูปเคารพของเสโต มัจฉินทรนาถประทับบนราชรถแล้วแห่แหนรอบกรุงกาฐมาณฑุ โดยนำรูปเคารพไปสรงน้ำและทาสีใหม่ พิธีกรรมดังกล่าวถือเป็นสัญลักษณ์การเปลี่ยนแปลงของชีวิต ซึ่งในช่วงพิธีกรรมนี้วัดจะปิดมิให้คนเข้าชม
นอกจากนี้ยังมีเทพอีกองค์หนึ่งที่มีลักษณะคล้ายกันคือราโต มัจฉินทรนาถหรือมัจฉินทรนาถแดงที่เมืองปาฏัน ถือเป็นเทพแห่งฝนในศาสนาพุทธแบบเนวาร

**ประวัติ**
ในรัชสมัยพระเจ้ายักศยะแห่งราชวงศ์มัลละและชาวเมืองกานติปุรีอาบน้ำในลำน้ำศักดิ์สิทธิ์และขึ้นไปสักการะสวยัมภูนาถเพื่อขอพรให้พวกเขาขึ้นสวรรค์เมื่อตาย เมื่อยมราชทราบเรื่องจึงเดินทางมายังสวยัมภูนาถ แต่กลับถูกพระเจ้ายักศยะและคุรุตันตระกุมตัวไว้และขอพรให้ชีวิตเป็นอมตะหากไม่ให้พรนี้ก็จะมิให้ยมราชเสด็จออกไป ยมราชจึงอธิษฐานถึงอารยอวโลกิเตศวร (คือเสโต มัจฉินทรนาถ) ให้ช่วยตน ทันที่ที่ได้รับคำอธิษฐาน อารยอวโลกิเตศวรจึงปรากฏพระองค์ขึ้นจากน้ำ วรองค์มีสีขาว ดวงเนตรเหลือบมองต่ำ มีโองการให้พระราชาสร้างวิหารที่กาลมตีและพาคมตี พร้อมกับให้จัดเทศกาลแห่แหนรูปเคารพเทพเจ้าด้วยราชรถไปรอบ ๆ เมือง เทพเจ้าจะอวยพรให้ประชาชนทุกคนประสบแต่ความสุขและมีชีวิตที่ยืนยาว

**อ้างอิง**
หมวดหมู่:พระโพธิสัตว์
หมวดหมู่:ศาสนาพุทธในประเทศเนปาล
คริสต์ทศวรรษ 2030

คริสต์ทศวรรษ 2030  (2030s) คือคริสต์ทศวรรษถัดไปตามปฏิทินเกรโกเรียน จะเริ่มต้นในวันที่ 1 มกราคม 2030 และจะสิ้นสุดลงในวันที่ 31 ธันวาคม 2039

**เหตุการณ์**
 สำนักงานสถิติแห่งสหรัฐคาดการณ์ว่าโลกจะมีประชากรถึง 8.3 พันล้านคนในปี 2030- นักประชากรศาสตร์ชาวฝรั่งเศส เอ็มมานูเเอล ทอต คาดการณ์ว่าอัตราการรู้หนังสือของประชากรโลกจะใกล้แตะระดับ 100% ในทศวรรษนี้-  คอมพิวเตอร์ระบบปฏิบัติการแบบยูนิกซ์ แบบ 32 บิต จะแสดงวันเดือนปีเป็น 13 ธันวาคม 1901 ในวันที่ 19 มกราคม 2038 (ปัญหาปี ค.ศ. 2038)

**อ้างอิง**
หมวดหมู่:คริสต์ทศวรรษ 2030
หมวดหมู่:คริสต์ศตวรรษที่ 21
หมวดหมู่:เส้นเวลาอนาคต
อินทรโจก

วัดอากาศไภรพ
ตลาดรากี
อินทรโจก (इन्द्रचोक) หรือ วังฆะ (वंघः) เป็นจัตุรัสสำหรับประกอบพิธีกรรมทางศาสนา ย่านตลาด และเส้นทางที่สำคัญทางประวัติศาสตร์แห่งหนึ่งของกรุงกาฐมาณฑุ ประเทศเนปาล ในอดีตย่านอินทรโจก ย่านมรุ จัตุรัสกาฐมาณฑุดูร์บาร์ ชนพหา และย่านอสัน ถือเป็นจุดหมายตาในเส้นทางการค้าระหว่างอินเดีย-ทิเบต ปัจจุบันเป็นย่านการค้าที่มีชีวิตชีวา
มีถนนหกสายบรรจบที่จัตุรัสอินทรโจก เชื่อมโยงกับจัตุรัสอื่น ๆ ในกาฐมาณฑุ เป็นเส้นทางที่มีวัดวาอารามและตลาดหลายแห่ง ดึงดูดผู้แสวงบุญและนักท่องเที่ยวเป็นจำนวนมาก จัตุรัสแห่งนี้ตั้งชื่อตามพระอินทร์ เทพเจ้าในศาสนาฮินดู

**สถานที่สำคัญ**
 อากาศไภรพ เป็นสัญลักษณ์ของอินทรโจก ตั้งอยู่ทางตะวันออกของจัตุรัส วิหารแห่งนี้ประดิษฐานรูปเคารพอากาศไภรพ ด้านล่างของวิหารมีร้านค้าตั้งอยู่จำนวนหนึ่ง- วัดศิวะ ตั้งอยู่ทางตอนเหนือของจัตุรัส เดิมเป็นที่ตั้งของเจดีย์ทว่าถูกทำลายลงหลังเกิดแผ่นดินไหวเมื่อ ค.ศ. 1934 ภายหลังได้สร้างศาลรูปโดมขนาดน้อยแทนที่- ตลาดรากี เป็นตรอกคดเคี้ยวที่เต็มไปด้วยร้านรวงต่าง ๆ จำหน่ายสร้อยลูกแก้ว ตั้งอยู่ทางตะวันออกของจัตุรัส บรรพบุรุษของพ่อค้าแม่ค้าที่นี่เชื่อว่าอพยพมาจากอิรักยุคกลาง จึงเรียกตลาดนี้ว่า "รากี" มาจากคำว่า "อิรัก"- ถนนศุกระ เป็นถนนที่ทอดยาวจากทางใต้ของจัตุรัสไปยังถนนใหม่ เรียงรายไปด้วยบ้านเรือนสีขาวที่ถูกสร้างใหม่หลังเหตุแผ่นดินไหวเมื่อ ค.ศ. 1934 ถนนนี้ตั้งตามนามศุกรราช ศาสตรี ถือเป็นย่านการค้าสำคัญของกาฐมาณฑุ

**อ้างอิง**
หมวดหมู่:จัตุรัสในกาฐมาณฑุ
หมวดหมู่:สิ่งก่อสร้างในกาฐมาณฑุ
หมวดหมู่:ภาพยนตร์ที่ประพันธ์ดนตรีประกอบโดย ลุดวิก เยอรันซอน

ภาพยนตร์ที่ประพันธ์ดนตรีประกอบโดย ลุดวิก เยอรันซอน
หมวดหมู่:ดนตรีประกอบภาพยนตร์โดยนักประพันธ์ชาวสวีเดน
โมรันบง

วงโมรันบง (context=north, โมรันบงอักตัน; แปล: วงดนตรีดอกหมู่ตันผี) เป็นวงผู้หญิงในประเทศเกาหลีเหนือ สมาชิกที่ได้รับเลือกจาก คิม จ็อง-อึน ผู้นำประเทศเกาหลีเหนือ การแสดงสไตล์การตีความของ ป็อป ร็อก และ ฟิวชั่น พวกเขาเป็นวงดนตรีหญิงล้วนแห่งแรกจากสาธารณรัฐประชาธิปไตยประชาชนเกาหลี และเปิดตัววงดนตรีนี้เมื่อวันที่ 6 กรกฎาคม พ.ศ. 2555  สไตล์ดนตรีที่หลากหลายของพวกเขาได้รับการอธิบายว่าไพเราะ

**สมาชิก**

**ผู้บรรเลงดนตรี**
 ซอนอู ฮยังฮี (선우향희) ไวโอลิน และหัวหน้าวง (ก่อนหน้านี้เป็นนักไวโอลินในวงซัมจียอน และวงคณะศิลปะมันซูแด)- ฮง ซู-กยอง (홍수경) ไวโอลิน (คนที่ 2)- ชา ยองมี (차영미) ไวโอลิน (คนที่ 3)- ยู อึนจอง (유은정) เชลโล- รี ฮี-กยอง (리희경) ซินธิไซเซอร์- คิม ยองมี (김영미) ซินธิไซเซอร์- ชเว จองอิม (최정임) แซ็กโซโฟน- คิม จองมี (김정미) เปียโน- ฮัน ซุนจอง (한순정) กลองชุด- คัง รยองฮี (강령희) กีตาร์- ชอน ฮเย-รยอน (전혜련) กีตาร์เบส

**ผู้ร้องเพลง**
 คิม ยูกยอง (김유경)- คิม ซอลมี (김설미)- รยู จินอา (류진아)- พัก มี-กยอง (박미경)- จอง ซูฮยัง (정수향)- พัก ซอนฮยัง (박선향)- รา ยูมี (라유미)- รี ซู-กยอง (리수경)- รี มยองฮี (리명희)- รี อกฮวา (리옥화)- โช กุกฮยัง (조국향)- ยู พงมี (유봉미)- คิม ช็องเย (김청예)- คิม อกจู (김옥주)

**อ้างอิง**

**อ่านเพิ่ม**
doi-access=free

**แหล่งข้อมูลอื่น**
 Pekka Korhonen's Moranbong Band blog-  Moranbong Band on Baike.com zh-  State Merited Chorus & Moranbong Band picture album at Naenara
หมวดหมู่:กลุ่มดนตรีที่ก่อตั้งในปี พ.ศ. 2555
หมวดหมู่:กลุ่มดนตรีสัญชาติเกาหลีเหนือ
อัลฟอนโซ แฟร์เรโร ลา มาร์โมรา

นายกรัฐมนตรีคนที่ 6 ของอิตาลี
อัลฟอนโซ แฟร์เรโร ลา มาร์โมรา (Alfonso Ferrero La Marmora; 18 พฤศจิกายน ค.ศ.1804 – 5 มกราคม ค.ศ.1878) เขาเป็นผู้บัญชาการทหารและเป็นรัฐบุรุษของอิตาลี เขามีพี่ชายคือ อัลเบอร์โต เดลลา มาร์โมรา และ อเลสซันโดร เฟอเรอโร ลา มาร์โมรา ซึ่งพวกเขาเป็นผู้ก่อตั้งหน่วยทหาร เบอร์ซักเลียรี
เขาเกิดที่เมืองตูริน เขาเข้าร่วมกับกองทัพซาร์ดีเนียในช่วง ค.ศ.1823 และได้รับยศเป็นกัปตันในเดือนมีนาคม ค.ศ.1848 เมื่อเขาได้รับความโดดเด่นในขณะที่เขาเป็นพันตรีในช่วงการโอบล้อมเปสชีรา ในวันที่ 5 สิงหาคม ค.ศ.1848 เขาได้ปลดปล่อย ชาร์ลส์ อัลเบิร์ต แห่งซาร์ดีเนีย จากมวลชนปฏิวัติในมิลาน ในเดือนตุลาคมได้รับยศเป็นนายพลควบกับรัฐมนตรีกระทรวงสงคราม หลังการปราบจราจลที่เจนัวในปี ค.ศ.1849 เขาได้สันนิษฐานอีกครั้งในเดือนพฤศจิกายน ค.ศ.1849 บันทึกสงครามของเขามีเนื้อหาเกี่ยวกับการบัญชาการรบของเขาในช่วงสงครามไครเมียซึ่งเขาเก็บเอาไว้จนถึงปี ค.ศ.1859
เขาเข้าร่วมสงครามกับออสเตรียในปี ค.ศ.1859 และในเดือนกรกฎาคมปีเดียวกัน เคานต์กาวูร์ก็ประสบความสำเร็จในการเป็นนายกรัฐมนตรี ในปี ค.ศ.1860 เขาถูกส่งไปที่เบอร์ลินและเซนต์ปีเตอส์เบิร์ก เพื่อจัดให้มีการรับรู้ถึงราชอาณาจักรอิตาลี ต่อมาเขาก็ดำรงตำแหน่งเป็นเจ้าเมืองมิลานและรองผู้ว่าการเมืองเนเปิลส์ จนกระทั่งเดือนกันยายน ปี ค.ศ.1864 เขารับช่วงในตำแหน่งนายกรัฐมนตรีต่อจากมาร์โค มินเก็ตตี้ ในฐานะนี้เขาได้ปรับเปลี่ยนขอบเขตของอนุสัญญาเดือนกันยายน โดยบันทึกที่เขาอ้างว่าอิตาลีมีอิสระเต็มที่ในการดำเนินการเกี่ยวกับแรงบันดาลใจในระดับชาติต่อการครอบครองกรุงโรมโดยเอกสารของวิสคอนตี-เวนอสตา หลังจากนั้นก็ได้ใช้ประโยชน์ในการเข้ายึดกรุงโรม
ไฟล์:Garibaldi and General La Marmora.jpg|thumb|411x411px|ลา มาร์โมรา (ทางขวา) กับ การิบัลดี (ทางซ้าย)
เมษายน ค.ศ.1866 เขาตกลงเป็นพันธมิตรกับปรัสเซียเพื่อต่อต้านออสเตรีย-ฮังการี และเมื่อสงครามอิสรภาพครั้งที่สามของอิตาลีได้ปะทุขึ้น เขาได้รับคำสั่งจากหน่วยกองพล เขาได้ให้ความเชื่อมั่นอย่างมากของพฤติกรรมที่ลังเลในการช่วงการบุกครั้งแรกของอิตาลีที่ดูเหมือนว่าจะได้เปรียบแต่กลับทำให้เขาพ่ายแพ้ในยุทธการคัสโตซาในวันที่ 23 มิถุนายน เขาถูกกล่าวหาว่าทรยศต่อเพื่อนร่วมชาติของเขา โดยเฉพาะอย่างยิ่งกับนายพลระดับสูงคนอื่น ๆ และการตีสองหน้าโดยปรัสเซีย ในที่สุด กลยุทธ์การตั้งรับของเขาก็ได้รับการตีพิมพ์ในชื่อ แสงเพิ่มเติมเกี่ยวกับเหตุการณ์ของปี ค.ศ.1866 (Un po' più di luce sugli eventi dell'anno 1866 /More light on the events of 1866) เป็นขั้นตอนที่ทำให้เกิดการระคายเคืองในเยอรมนีและเปิดเผยให้เขารับผิดชอบเรื่องการละเมิดความลับของรัฐ ขณะเดียวกันเขาถูกส่งไปยังกรุงปารีสในปี ค.ศ.1867 เพื่อต่อต้านการเดินทางของฝรั่งเศสที่จะไปกรุงโรม และในปี ค.ศ.1870 หลังจากที่กรุงโรมเป็นเมืองหลวงของอิตาลี เขาก็ได้เป็นร้อยโทหลวง เขาเสียชีวิตที่ฟลอเรนซ์ในวันที่ 5 มกราคม ค.ศ.1878

**อ้างอิง**
https://www.britannica.com/biography/Alfonso-Ferrero-La-Marmora
หมวดหมู่:บุคคลที่เกิดในปี พ.ศ. 2347
หมวดหมู่:บุคคลที่เสียชีวิตในปี พ.ศ. 2421
หมวดหมู่:นายกรัฐมนตรีราชอาณาจักรซาร์ดิเนีย
หมวดหมู่:นายกรัฐมนตรีอิตาลี
หมวดหมู่:บุคคลจากตูริน
หมวดหมู่:บุคคลในสงครามไครเมีย
หมวดหมู่:รัฐมนตรีว่าการกระทรวงการต่างประเทศอิตาลี
พาริส อินทรโกมาลย์สุต

พาริส อินทรโกมาลย์สุต (เกิด 22) ชื่อเล่น ไอซ์ เป็นนักแสดงและนักร้องลูกเสี้ยวไทย-อังกฤษ (คุณแม่เป็นลูกครึ่ง) มีผลงานเป็นที่รู้จักจากบท ฉี จากละครเรื่อง เลือดข้นคนจาง และเป็นหนึ่งในสมาชิกไนน์บายนาย โดยมีตำแหน่งเป็น lead vocal
ในปี พ.ศ. 2563 พาริสมีผลงานเป็นหนึ่งในทีมนักแสดงชุดใหม่ของ ฉลาดเกมส์โกง เดอะซีรีส์ ซึ่งใช้โครงเรื่องจากภาพยนตร์ ฉลาดเกมส์โกง ที่ประสบความสำเร็จเป็นอย่างมาก ผลิตโดยจีดีเอช และจอกว้างฟิล์ม กำกับการแสดงโดย พัฒน์ บุญนิธิพัฒน์

**ประวัติ**
พาริสเกิดเมื่อวันที่ 22 ตุลาคม พ.ศ. 2541 กำลังศึกษาที่คณะนิเทศศาสตร์ จุฬาลงกรณ์มหาวิทยาลัย หลักสูตรนานาชาติ ปัจจุบันอาศัยอยู่กับคุณแม่และพี่สาว 
พาริสเริ่มมีผลงานแสดงครั้งแรกโดยแสดงเป็นตัวประกอบใน Project S The Series ตอน SOS skate ซึม ซ่าส์ ออกอากาศปี พ.ศ. 2560 ทางช่องจีเอ็มเอ็ม 25 หลังจากนั้นในปี พ.ศ. 2561 พาริสได้มีผลงานการแสดงอย่างเต็มตัวเรื่องแรกโดยรับบทเป็นฉีในละคร เลือดข้นคนจาง ออกอากาศในเดือนกันยายน ทางช่องวัน 31 สำหรับบทบาทนี้ผู้กำกับ ทรงยศ สุขมากอนันต์ ได้สร้างตัวละครนี้โดยอิงจากพาริส ไม่ว่าจะเป็นความรักในดนตรี ชอบเล่นกีตาร์ รวมถึงพ่อของเขาที่เสียชีวิตด้วยโรคลูคีเมียเฉียบพลัน โรคเดียวกับแม่นิภาของฉีในเรื่อง และในปีต่อมาได้ร่วมเล่นซีรีส์ Great Men Academy สุภาพบุรุษสุดที่เลิฟ  ออกอากาศเดือนกุมภาพันธ์ปี พ.ศ. 2562 ทาง ไลน์ทีวี และรีรันทางช่องวัน 31 อีกครั้งในเดือนกรกฎาคมปีเดียวกัน (รับบท เวียร์) 
นอกจากมินิอัลบั้มกับ ไนน์บายนาย พาริสมีผลงานเพลงประกอบซีรีส์เรื่อง รักฉุดใจนายฉุกเฉิน "รักติดไซเรน" ร่วมกับ ณิชาภัทร ฉัตรชัยพลรัตน์ ซึ่งมียอดวิวมากกว่า 176 ล้าน รวมถึง รักติดไซเรน Midnight Version ที่พาริสมีส่วนร่วมในการแต่งท่อนแรปเอง และปลายปีเดียวกัน พาริสได้เข้าร่วมโปรเจกต์ 12 หนังสั้น 12 บทเพลงของทางแกรมมี่ ในชื่อ Human Error Album โดยมีหนังสั้นเรื่อง RED ที่กำกับโดย ทรงยศ สุขมากอนันต์ ส่วนงานเพลง Best For You ได้ รัฐ Tattoo Colour มารับหน้าที่โปรดิวเซอร์ หลังจากนาดาวมิวสิกเปิดตัวในปี พ.ศ. 2563 พาริสมีซิงเกิลเพลง "ดี๊ดี (Unexpected)" ซึ่งเป็นผลงานร่วมกับ กฤษณภูมิ พิบูลสงคราม และสร้างกระแส "ดี๊ดี Challenge" ได้ในวงกว้าง และต่อเนื่องด้วยเพลง "หอมเธอ" ที่พาริสได้ร่วมงานกับจรินทร์พร จุนเกียรติเป็นครั้งแรก
หลังจากเพิ่งเข้าวงการมาได้ 3 ปี พาริสได้รับโอกาสเป็นพระเอกเต็มตัวในละคร หนี้เสน่หา โดยร่วมแสดงกับหนึ่งธิดา โสภณ

**ผลงานการแสดง**

**ภาพยนตร์**

**ละครโทรทัศน์/ซีรีส์**

**ละครเวที**

**พากย์เสียง**

**มิวสิควิดีโอ**

**รายการ**

**ผลงานเพลง**

**ไนน์บายนาย**

**เพลง**

**คอนเสิร์ต**

**รางวัล**

**อ้างอิง**

**แหล่งข้อมูลอื่น**
icepariss
*icepariss
หมวดหมู่:นักแสดงชายชาวไทย
หมวดหมู่:ชาวไทยเชื้อสายจีน
หมวดหมู่:ชาวไทยเชื้อสายสหราชอาณาจักร
หมวดหมู่:นักร้องชายชาวไทย
หมวดหมู่:บุคคลจากคณะนิเทศศาสตร์ จุฬาลงกรณ์มหาวิทยาลัย
ยูนิออร์ ฟีร์โป

เอกตอร์ ยูนิออร์ ฟีร์โป อาดาเมส (Héctor Junior Firpo Adamés; เกิด 22 สิงหาคม ค.ศ. 1996) หรือรู้จักกันในชื่อ ยูนิออร์ เป็นนักฟุตบอลอาชีพชาวสเปน ปัจจุบันเล่นให้แก่ลีดส์ยูไนเต็ด สโมสรในพรีเมียร์ลีก ตำแหน่งแบ็กซ้ายเป็นหลัก แต่ยังสามารถเล่นในตำแหน่งแบ็กขวาและกองหลังตัวกลางได้อีกด้วย
ยูนิออร์ เริ่มต้นอาชีพนักฟุตบอลกับเรอัลเบติส เบ  ก่อนจะถูกดันขึ้นสู่ทีมชุดใหญ่ในอีกสามปีถัดมา หลังจากเขาทำผลงานได้โดดเด่นในฤดูกาลแรกของเขากับเบติสชุดใหญ่ เขาถูกบาร์เซโลนาซื้อไปร่วมทีมด้วยราคา 18 ล้านยูโร เขาได้แชมป์โกปาเดลเรย์กับทีม แต่มักไม่ได้รับโอกาสลงสนามมากนักหลังตกเป็นตัวสำรองของฌอร์ดิ อัลบา ในปี ค.ศ. 2021 เขาถูกลีดส์ ยูไนเต็ดซื้อตัวไปร่วมทีมด้วยค่าตัว 15 ล้านยูโร

**สถิติสโมสร**

**เกียรติประวัติ**
บาร์เซโลนา
*โกปาเดลเรย์: 2020–21
สเปน อายุไม่เกิน 21 ปี
*ฟุตบอลชิงแชมป์แห่งชาติยุโรป รุ่นอายุไม่เกิน 21 ปี: 2019

**อ้างอิง**
หมวดหมู่:บุคคลที่เกิดในปี พ.ศ. 2539
หมวดหมู่:บุคคลที่ยังมีชีวิตอยู่
หมวดหมู่:ชาวสเปนเชื้อสายโดมินิกัน
หมวดหมู่:กองหลังฟุตบอล
หมวดหมู่:นักฟุตบอลชาวสเปน
หมวดหมู่:นักฟุตบอลชาวโดมินิกัน
หมวดหมู่:ผู้เล่นในลาลิกา
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในเซกุนดาดิบิซิออน เบ
หมวดหมู่:ผู้เล่นในเตร์เซราดิบิซิออน
หมวดหมู่:ผู้เล่นเรอัลเบติส
หมวดหมู่:ผู้เล่นสโมสรฟุตบอลบาร์เซโลนา
หมวดหมู่:ผู้เล่นสโมสรฟุตบอลลีดส์ยูไนเต็ด
นิปปูร์

นิปปูร์ (ซูเมอร์: Nibru, มักบันทึกตามตัวหนังสือคำเป็น 𒂗𒆠, EN.LÍLKI, "นครเอ็นลิล;" แอกแคด: Nibbur) เป็นเมืองของชาวซูเมอร์ที่เก่าแก่ที่สุดในโลก ซึ่งเป็นที่เคารพสักการะเอ็นลิลซึ่งเป็นเทพเจ้าที่ชาวซูเมอร์นับถือว่าเป็น “เทพเจ้าแห่งสายลม” ปัจจุบันตั้งอยู่ในเขตผู้ว่าการอัลกอดิซียะฮ์ ประเทศอิรัก

**อ้างอิง**
หมวดหมู่:โบราณสถานในประเทศอิรัก
ซัมซู-อิลูนา

ซัมซู-อิลูนา (อโมไรต์: Shamshu; ประมาณ 1750–1712 ปีก่อนคริสต์ศักราช) เป็ยกษัตริย์องค์ที่ 7 ผู้ก่อตั้งราชวงศ์อามูร์แห่งบาบิโลน ครองราชย์ใน 1750 ถึง 1712 ปีก่อนคริสต์ศักราช หรือจาก 1686 ถึง 1648 ปีก่อนคริสต์ศักราช พระองค์เป็นผู้สืบทอดและพระราชโอรสในพระเจ้าฮัมมูราบีกับพระราชมารดาไม่ทราบพระนาม รัชสมัยของพระองค์มีการลุกฮืออย่างรุนแรงในพื้นที่ที่พระราชบิดาพิชิตและการละทิ้งเมืองสำคัญหลายแห่ง (โดยหลักอยู่ใน

**นโยบายภายในประเทศ**
รัชสมัยซัมซู-อิลูนาไม่ได้มุ่งเน้นไปที่สงครามคลอด พระองค์ยังเป็นที่รู้จักจากการซ่อมแซมกำแพงเมืองหลายแห่ง เช่น ที่คิช, นิปปูร์ และซิปปาร์ แม้ว่าจะมีปัญหาบางส่วนก็ตาม และโฆษณาชวนเชื่อลัทธิมาร์ดุกของพระราชบิดาต่อ พระองค์ยังฟื้นฟูวิหารเอ-บับบาร์แห่งชามัช (หรืออูตู) ที่ลาร์ซา ซิกกุรัตที่ และซิกกุรัตแห่งซาบาบาและอิชตาร์ที่
นอกจากนี้ มีผู้คาดการณ์103ว่าซัมซู-อิลูนาจัดตั้งปฏิทินบาบิโลนมาตรฐาน น่าจะมีไว้เพื่อทำให้จักรวรรดิของพระองค์ใกล้ชิดมากขึ้น

**อ้างอิง**

**แหล่งข้อมูลอื่น**
 Babylonian Empire (Old Babylonian Period) / Dynasty I- Timeline: Apum / Abum (City State of Shehna)- Timeline: Terqa (State of Hana / Hanna / Khana)
หมวดหมู่:พระมหากษัตริย์บาบิโลน